59
Christina: Sch’el beva tugi wodka e quegl ear nigna miracla!

Lena: Quegl e nign dretg wodka, me aua, mo el sainta quegl betga!

Christina: Jou capesch.

Lena: Egn pintg tric psicologic.

Chrisrtina: El sa easser lead c’el e marido cun vus!

Lena: Par l’amur da dieu, na!

Christina: Quegl â’l bagn getg?

Lena: Quegl soda tier sia malzogna, el me manegia dad easser marido cun me!

Christina: Sco vean el sen quella ideia?

Lena: El â gieu egn greav aczidaint.

Nina: (vean cun egna caraffa da vegn vida an stiva)

Christina: Egn aczidaint?

Nina: Ea, mo igl va schon blear miglier.

Lena: Na tgirùnza Nina, jou ve managieu igl signur Lenatti, ca manegia c’el segi marido cun
me.

Nina: Ah quel, ea fetg tragic!

Christina: Tge eara quegl par egn greav aczidaint?

Lena: El e ieu a tgavagl....

Nina: A sgulo giou.

Lena: Near aschiea anzaco.

Christina. Poveret!

Lena: Davenda lura piteschel ....

Nina: Amneseia sporadica?

Lena: Near anzatge sumagliaint!

Christina: Segner partgiri!

Nina: El eara gis or spearsvei, a la tgirùnza superiura eara adigna veda seas litg.

Lena: Cura c’el e alura finalmeing sadasto, taneviou gest seas màn.

Nina: Near anzatge sumigliaint!

Lena: Davenda lura viva el cun l’ideia ca jou segi sia duna.

St-CHFR 1-1_Litg par tres_(st) y


60

Christina: Quegl para dad easser egn greav cass!

Lena: Igl e nuta schi schliet.

Christina: Ascheia anzatge ve jou ànc mai unieu.

Nina: Qua vean quegl mintgatànt avànt!

Christina: Sco sanumna quella malzogna?

Lena: Sco sanumla sora Nina?

Nina: Ah... poligamia...

Lena: ...paraliptica...

Christina: Poligamia paraliptica?

Lena: Displaschevlameing!

Christina: Tremla el peia l’antiera peaza?

Nina: Ea, da spir plascher!

Christina: Da spir plascher?

Lena: El traitga, c’el vegi pliras!

Christina: Tge manegel?

Lena: C’el vegi pliras dunas!

Christina: Vus managez egn harem?

Lena: Prezis!

Christina: Tge tragedia!

Lena: Prezis!

Christina: A sco tractas el?

Lena: Quegl e betga schi sempel, mo nus eassan digl meni c’igl samigliurescha cugl tains.
Nus schagn crer el tge c’el less!

Christina: Quegl caschùna siir situaziùns precaras?

Lena: Schon, mo cun nossa scolaziùn par paziaints cun psychosas e quegl nign problem.

Nina: Near anzatge sumigliaint!

Lena: (curt) Jou se betga tge ca vus lez far cun que hrui qua, mo faget egl ussa!

Nina: Jou vond agl labor, dess jou purtar anzatge a vus?

St-CHFR 1-1_Litg par tres_(st) y


61
Lena: Na, mo betg’amblidad, ca vus stuez assistar agl doctor Semadeni tier la
transplantaziùn da cor!

Nina: Schon bien, jou vignt a vurdar da que coret! (va an tgadafiac)

7. szena
Nico, Lena, Christina, Nina, Arno, Curdegn

Nico: (vean or da tgadafiac) Seiou ussa forza ver meas vinars?

Lena: Mo siir ca ti sas quegl, miglia turta da vaniglia!

Christina: Quegl gida meter an urden igls patraitgs!

Nico: Tge managez vus?

Christina: Vus easses an bùns màns! Jou sund fetg incantada digl parsunal, seglmains degn
tànt!

Nico: Saves forza egn’eada anzatgi gir tgi ca quegl e?

Lena: Ple tard tgearet, ple tard!

Nico: (sastenda an direcziùn da Christina) Tgi easses vus?

Christina: (nearvusa) Jou sund egna duna maridada, jou ve egn um!

Nico: Bi par vus, mo tge fagez vus a qua?

Christina: Jou sund vagnida par visitar el, el sche qua cun egna tgomba blassada.

Nico: Tge? Quàntas dunas â alura quel?

Christina: Betga tàntas sco vus!

Nico: Betga tàntas sco jou? Tge e me liber?

Nina: (vean or da la tgadafiac) Tier la maschina da cor e la sirezia ruta!

Lena: Quegl fa nut, jou reparesch quegl alura ple tard. Fussas aschi bùna ad
acumpagnessas la duna Lenatti an stànza da spetga? (mussa an direcziùn da la
tgadafiac)

Nina: E bien, qua tras par plascher.

Christina: Graztga. (va cun Nina an tgadafiac)

Nico: Tgi e quegl?

Lena: Nign. Prenda anzatge da bever.

Nico: Ea, mo tgi e ella? (prenda egn magiel ad anplanescha el) Ella pretenda dad easser
maridad cugl Curdegn.

Lena: Quegl e ear la vardad.

St-CHFR 1-1_Litg par tres_(st) y


62

Nico: Mo, la Nina e maridada cun el!

Lena: Quegl e ear la vardad, ellas en tuttas duas maridadas cun el!

Nico: Tge?

Lena: Jou ve bagn raquinto a tgei da que sgarschelvel tains a Guatemala, noua c’igl
Curdegn a pears igl seas tgarvi!

Nico: Ea?

Lena: Igl para c’el saveva betga ple saragurdar da sia amprema duna, cura c’el â amprieu
d’ancanuscher la Nina.

Nico: Ad ella sa nut da quella antiera tgossa?

Lena: Bagn ella sa egl, mo ussa fila ella ampo.

Nico: Tei manegias c’ella manegia c’ella segi ànc adigna maridada cugl Curdegn?

Lena: Prezis! Ad ella manegia ca quegl qua segi egna clinica privata!

Nico: Partge?

Lena: Davenda Guatemala crela da ver dapertut clinicas privatas.

Nico: Igl pover Curdegn vean a survagnir egn detg schoc!

Lena: Da que meni sund jou ear, jou stos declarar quegl ad el da moda a maniera sensibla.
(va an tgombra)

Nico: (amplanescha ànc egneada igl magiel)

Lena: (splunta ved’igl esch digl bogn) Arno!

Arno: Tge e liber?

Lena: Sasaintas bagn?

Arno: Na, (el zopegia an tgombra)

Lena: Don, tia duna e qua!

Arno: La Christina? (vean cun egn det pe vedigl litg) Au! (saglia agl litg) Partge sa quella
noua ca jou sund?

Lena: Parquegl ca tei, ti caleri âs do ad ella la numra da telefon.

Arno: Jou ve getg ca segi an egna clinica privata.

Lena: A prezis quegl crela ear!

Arno: Egna clinica privata, quegl funcziunescha mai!

Lena: Tocen ussa curigl bagn, ste tei agl litg a surle tut igl oter a mei!

St-CHFR 1-1_Litg par tres_(st) y


63

Nico: (vean an tgombra) Alura sco vagl?

Lena: Betga gest bagn!

Nico: Jou capesch el detg bagn! (veza Curdegn) Segneret, tgi e ear quegl?

Lena/Arno: (taschen)

Lena: (targlischànt) Aa, quegl e..

Nico: Betga get cas vegias betga vieu quel!

Lena: Natiral cas vagn vieu el!

Nico: Bien peia, tgi e quegl?

Lena: Igl miedi!

Arno: El e sen veia a tgea, vagnieu qua sperasvei, par vurdar da me ad alura el cupitgieu
ve là.

Nico: E’l?

Arno/Lena: Ea!

Arno: Sco egn satg hardefels!

Nico: Danoua vez alura quel?

Lena: La mama â racumando el. El e lur miedi prefero.

Nico: Quels van gea a prada bagniras!

Lena: Arno, la ti duna vut ver te.

Arno: Noua e’lla?

Nico: An tgadafiac, la povreta, vuz saragurdaz matem betga ple da blear!

Arno: Na betga blear.

Lena: Nico, va ussa par plascher an la tgombra da giasts agl teas litg.

Arno: Partge?

Lena: Nus lagn bagn betga c’ella tgiffa te cugl miedi an egn litg dubel!

Nico: Na quella e schon tras avunda, la povreta. Me vagned, jou gid a vus. (sea segl ur digl
litg) Saset segl meas dieus a patartget veda anzatge leav.

Arno: Vus easses propi egn bùn cumpogn, jou ve schon gi betga ple stgieu ir a tgavagl.

Nico: (amprova da purtar el ord tgombra)

Nina: (vean or da la tgadafiac) Tge e liber?

St-CHFR 1-1_Litg par tres_(st) y


64

Lena: Nus ampruagn da radir igl noss paziaint an la tgombra da giasts, par ca la si duna sa
bagliafar cun el an pos. Fe anavàt urset.

Nico: Ohh igl meas dieus! (el lascha dar igl Arno a tuts dus sgregnan da las dolurs)

Lena: Stet quieu!!

Nico: (lascha scher Arno, a va tut davànt giou tigl canape a sea giou, davenda ussa val
ascheia a pe)

Arno: Vus savez betga schar scher me qua ascheia, sapatartget veda mia tgomba!

Nico: Vossa tgomba va a mei sper igl tgil vei, a mei fal igl dieus mal!

Nina: La fatschenda para da curer!

Lena: Via amblida loter, gida a mei cun quel qua.

Nina/Lena: (gidan ad Arno an zuler)

Nina: Anzuma e igl.... tei sas schon... ànc agl nirvana?

Lena: Ah tei manegias igl miedi, ea lez e stancel carpo a dorma ànc adigna.

Nina/Lena: (svaneschan cun Arno damiez saniester)

Nico: (schema ad anquiera egna sutga)

Christina: (vean or da tgadafiac) Jou less uss finalmeing ver igl meas....Ahh, vus easses
quegl.

Nico: Ea, igl meas dieus!

Christina: Quegl vean da tàntas dunas! Vus vez ampo surfatg!

Nico: Tgee?

Christina: Jou less betga crititgear vus, igl dat differaintas ideias d’egna letg, igl dat da quels
c’an betga avunda cun egna. Quegl va a mei tier nut.

Nico: Quegl tùna sco scha vus vessas nign problem cun la situaziùn.

Christina: Cun tge situaziùn?

Nico: C’igl voss um â ànc egneada marido.

Christina: Tgee?

Nico: Ascheia egl!

Christina: Vus managez el â ear egn harem?

Nico: Me egn pintg.

Christina: Tuts antgevan pintg. Quàntas dunas â’l alura sper me?

St-CHFR 1-1_Litg par tres_(st) y


65

Nico: Me egna, la sora da malzàns!

Christina: La Nina?

Nico: Ea quella!

Christina: Segneret, quegl e ieu spert, el e bagn per davenda oz suaintermarenda qua!

Nico: Quegl e schon pussevel, mo els en maridos!

Christina: Schon curius, ca tut igls paziaints en maridos cugl parsunal!

Nico: Tuts?

Curdegn: (sadesta a sasolza)

Christina: Vus easses maridos cun la tgirùnza superiura near?

Nico: Sch’ella gi quegl..

Christina: (bagliafa sco cun egn unfànt) Savez vus quànt gitg ca vus easses schon qua?

Nico: Na.

Christina: Mo vus easses ventirevels, jou maneg vus vagnez tracto bagn near?

Nico: Ea pargues.

8. szena
Curdegn, Christina, Nico, Lena, Nina

Curdegn: (balegna an stiva a tigna igl tgieu) A mei egl schliet. Jou cres c’igl tgieu schlopa,
jou drov aua!

Nico: (mussa an direcziùn da la tgadafiac) An quella direcziùn.

Curdegn: (va an tgadafiac)

Christina: E el ear egn paziaint?

Nico: Na, quegl e igl miedi!

Christina: Tgee?

Lena/Nina: (vignan digl zuler na)

Lena: Vus savez ussa visitar vos um, duna Lenatti.

Christina: Graztga, mo jou fetg a mei gest quitos pigl miedi.

Nina: Tge miedi?

Christina: Quànts vez peia?

St-CHFR 1-1_Litg par tres_(st) y


66
Lena: Mo plirs.

Christina: Quel â vieu or sco schel fuss sturn.

Lena: Na na, quel beva stursch egneada, quegl e egn disturbi da las gnearvas.

Christina: Danoua â’l quegl?

Lena: El â fatg schleatas experienztgas ainta Alasca.

Nina: Cun... cun egn urs.

Nico: Quegl e gea fetg interessant, jou ve ànc mena antupo tànta glieud cun schleatas
experienztgas!

Lena: Alura nad a litg, avànt c’igl tutga ear ànc vus.

Nico: Bien, mo quànt gitg vagl ànc antocen ca la mi stéleta vean tier me?

Christina: Tge ampruvamaint!

Lena: Quegl sundiou disada. El survean ussa alura gest sia madaschegna. Manasses vus
forza gest la duna Lenatti tier lur um (ancunter Nina) el sche an la tgombra 131.

Nina: E bien. Qua tras par plascher. (van an zuler)

Nico: Vus savez anzuma betga falar, adigna a dretg or!

Nina/Christina: (van an zuler)

Lena: Igl dat anzuma nign motiv par tumas remartgas!

Nico: Stos stgisar tgeareta, mo quella â bagn giou egn cantùn, jou leva me gidar.

Lena: A mei fagesti egn plascher scha ti tanesti la buca, igl e ascheia schon cumplitgieu
avunda!

Nico: Qua âs raschùn, jou vess bugent, scha ti stesti a qua me tschentg minutas a
raquintasti tut a mei. Jou maneg avànt egn ura schascheviou agl litg a spitgeva sen la
repetiziùn da la notg cas vagn passanto sen las Bermudas!

Lena: Quella repetiziùn veanigl schon ànc a dar, quegl ampurmetiou a tgei. Mo pigl
mumaint fetg jou a mei quitos par la Nina.

Nico: Tei âs fatg egn grànd sbagl cun prender segl ella. Igl amprem vean igl seas um c’e
betga digl tut agl tgieu, alura cumpara l’amprema duna da lez , a quella e ànc ple sper
igl calzers ad igl davos vean ànc lur miedi, c’e sturn sco egn Kosak.

Lena: La Nina e la mi migliera amitga!

Nico: Jou ve nut ancunter ella, me ancunter quegl c’e suando...(stat an pes a va tier Lena,
ànc adigna davàntgiou)

Lena: Me betga fe quitos, damànervegl en tuts puspe davent!

Nico: Jez veiou ear la sprànza, jou pagl gea igl tschains!

St-CHFR 1-1_Litg par tres_(st) y


67

Lena: Els vignan mai ple a turnar (ella sasbassa a dat egna bipa)

Curdegn: (balegna or da la tgadafiac) Sto quegl eassr avànt meas îls?

Nico: Segneret, schon puspe egn!

Curdegn: Savez betga quànt mal ca quegl fa?

Nico: Oh bagn quegl seiou!

Curdegn: Quegl mazza me..

Nico: Alura calad peia da bever!

Curdegn: Jou maneg la Lena!!

Nico: Tgee?

Lena: Nad puspe a durmir.

Curdegn: Me scha tei veans cun, jou stos bagliafar cun te.

Lena: Saprendet anzemel!

Curdegn: Mo jou stos gir a tgei anzatge, igl e impurtànt! (anbratscha Lena)

Nico: Me plànsia, docter.

Curdegn: Jou sund nign docter jou sund veterinari!!

Nico: Veterinari?

Curdegn: Ea!

Nico: Nigna miracla ca la ti mama freada sco egna stgatla eutravest.

Lena: Ste quieu tgearet!

Curdegn: (prenda igl màn da Lena) Ohh Lena, oh Lena!

Lena: Ampo manieras! Quegl e igl meas spus igl Nico.

Curdegn: Quegl sa gea betg’easser! Tut las mis sprànzas ..... ruinadas.... a mei egl schliet,
noua e la tualetta?

Lena: An tgombra ad alura a dretg or.

Curdegn: Dretg or... (va an tgombra saruschna sur igl litg a svanescha agl bogn)

Nico: Lena, tge cura qua trainter te a que veterinari?

Lena: Nut, jou angir!

Nico: A el schon egneada visito te?

St-CHFR 1-1_Litg par tres_(st) y


68
Lena: Siir betg!

Nico: Es siira?

Lena: Quegl e igl miedi da mia mama a betga da me!

Nico: El e veterinari.

Lena: Quegl vean a dar egna detga tragedia, mia mama â fetg bugent que miedi.

Christina: (vean digl zuler nà) Jou ve bagliafo cugl meas um, el vess bugent egn cafe.

Nico: Jou savez ear duvrar egn.

Lena: Fusti schi bùn a fagesti cafe, urset?

Nico: Sto quegl easser?

Lena: Jou ve tànt da far, es schi bùn (betscha el)

Nico: Bien peia. (el va ànc adigna tut tort. an tgadafiac)

Christina: Vus savez sco tractar el!

Lena: Betga’adigna, mo cugls ons amprendign.

Christina: Quegl vala siir ear par la tgirùnza Nina?

Lena: Ea ella e fetg egna bùna sora da malzàns.

Christina: Tier igl meas um parla da caschunar miraclas. Ussa amprovla agl gest cun egna
massascha.

Lena: Ah ea, jou vard forza miglier scha la fa ear propi tut andretg.

Curdegn: (vean or digl bogn a va tigl esch tgombra)

Christina: Igl mi fa grànda impressiùn sco vus vez tut ainta màn.

Lena: Igl vut adigna ver egn îl sen tut! Vus stuez stgisar.

Christina: Natiral.

Lena: (an zuler, saniester davent)

Christina: (sea giou, Curdegn dreza la cravata)

Curdegn: (stat avànt igl esch da la tgombra) Ussa saprenda anzemel, es gea egn veterinari!
(vean an stiva va tier igl esch da la tgadafiac sainza ver vieu Christina)

Christina: Vagl miglier?

Curdegn: Betga propi, tgie easses vus?

Christina: (schanada) Saragurdez vus ànc digl voss davos paziaint?

St-CHFR 1-1_Litg par tres_(st) y


69
Curdegn: Strusch.

Christina: Quegl eara igl meas Arno.

Curdegn: Arno, â ascheia betga igl tor digl Gion gieu num?

Christina: Tgi managez vus?

Curdegn: Near eare quegl que scotg digl Gieri cun rut la tgomba?

Christina: El a bagn rut la tgomba mo el e grischunes a betga scotg! El lavura an la branscha
da reclama.

Curdegn: Managez vus quel da la naturaplan reclama digl coop?

Christina: Jou se me c’egn pestg e la cualpa.

Curdegn: Egn pestg?

Christina: Ea.

Curdegn: Bagn betga igl Nemo cun la rusna an la nudeglia.

Christina: Na egna litgiva.

Curdegn: Egna litgiva?

Christina: Ea el e zapo sesur.

Curdegn: Alura passad damàn egneada cun que animalet, alura vard jou tge c’ign sa far.

Christina: Jou cres betga ca quegl nezi anzatge, scha vus studigez quella litgiva, jou bagliaf
digl meas um. Quegl eara cresi egna malcapientga.

Curdegn: Savess easser!

Christina: El â betga cato egn mender gi par da quellas capriolas. Egna tschagna cun 14
parsùnas!

(igl scalegna)

Christina: Igl meas um leva turnar a tgea ple bòld par gidar a mei. Mo alura veiou gieu da gir
giou lantiera tgossa, a quegl igl meas gi da natalezi!

Curdegn: (vid) Gratulesch.

Christina: Graztga. (igl scalegna danovameing) Vez udieu?

Curdegn: Ea vus vez getg graztga.

Christina: Na, na igl scalegn.

Curdegn: Ah tge!

Christina: Quegl vean bagn anzatgi a ver udieu! Tgirùnza superiura igl â scalino, lez betga
earver, igl savess gea easser egn nov paziaint!

St-CHFR 1-1_Litg par tres_(st) y


70

Curdegn: Scha vus managez! (earva igl esch)

9. szena
Alma, Christina, Curdegn, Lena, Nina; Nico, Arno

Alma: (va sper Curdegn vei an stiva ella e fri vilada a porta egna cua da gualp)

Curdegn: (suonda)

Alma: Noua el?

Christina: Tgi?

Alma: Igl meas um. (ella va par la stiva anturn, tgita tras las portas a fiera la cua da gualp
sen mesa)

Christina: Stund mal, mo jou se cresiou betga gidar.

Alma: Jou cres schon. Jou ve scho survaglier igl meas um dad egn detectiv privat, a lez â
getg c’el vigni regularmeing naqua. Ad jou supon ca vus easses igl motiv. Schluanzra!

Christina: Jou ve nign’ideia tgi ca vus easses, mo quegl qua e egna clinica privata.

Alma: Fri siir, ad jou sund la rigegna dad Angelteara!

Christina: Savez gea amparar ad el!

Curdegn: (tgita sur la giuviala par vurdar da tgi c’ellas bagliafan) Jou gitg nut. (va an
schanuglias veda la mesa davo igl canape. Veza la  cua da gualp) Poveret, ussa
seiou ear betga ple gidar a tgei. (svanescha cunegneada davo la mesa)

Christina: Siir a frànc, jou fetg gest egna visita agl meas um, el e davenda oz suainter miezgi
qua.

Alma: Jou sund betga vagnida se da Cuira par schar palandar segl egna tala grascha.

Lena: (vean digl zuler saniester) Stuez stgisar c’igl e ieu schi gitg... (veza Alma) Tgi easses
alura vus?

Alma: Jou sund la duna Caratsch a tgi easses vus?

Lena: Jou sund.... jou..

Christina: La tgirùnza superiura!

Lena: Prezis.

Alma: Tgirùnza superiura?

Christina: Ella e la respunsabla da la clinica.

Nina: (vean da zuler na) Nus eassen prest fitos cun la transplantaziùn da cor.

Lena: Fetg bien, duvrez vus ànc x-anzatge?

St-CHFR 1-1_Litg par tres_(st) y


71

Nina: Egn donatur.

Christina: Egn donatur?

Lena: Na, na egn furnitur, pigls medicameints novs.

Nina: Gest prezis

Lena: (ampo vilada) Graztga Nina. Quegl cugl furnitur prend jou antamàn. Nad vus anavos
tigl cor.

Curdegn: (stat balignànt sen pes)

Nina: Jou ve tut sut controlla.

Lena: (magna Curdegn tier egna sutga) Se jou gidar a vus duna Caratsch?

Alma: Get a mei partge ca meas um vean naqua? Jou se c’el fa quegl, jou ve
numnadameing scho survagliear el!

Lena: Par saschar curar.

Alma: Partge, noua mànci peia?

Nico: (vean sedretg orda la tgadafiac cun egna scadiola cafe) Jou sund rivo.... (veza Alma)
Segner partgiri Alma! (el cupetga puspe davànt giou)

Alma: (vilada) Alura?

Nico: Quegl e la mi duna!

Christina: Anc egna, fetg interessant!

Alma: Noua mànci?

Nico: Igl meas dieus!!

Curdegn: (stat anpes a prenda igl cafe) E quel par me cumpogn?

Nico: Igl fa dalurs!

Curdegn: Gest prezis! (sea giou a sadurmainta)

Alma: A quàntas geadas salaschas tractar a qua, tgearet?

Lena: Schi blear sco pussevel, vus vizes gea quànt mal c’el â!

Alma: Mal?

Christina: La si confusiùn spirtala san ign siir curir.

Alma: Tgi sa tge ca quegl va tier a vus? Jou less bagliafar cun egn miedi!

Christina: (mussa sen Curdegn) Qua el!

St-CHFR 1-1_Litg par tres_(st) y


72
Lena: Betga disturbar el. El e fetg stàncel. Duna Lenatti fussas aschi bùna a nasses puspe
tigl vos um?

Christina: Bugent. (ancunter Alma) El traitga c’el vegi egn harem! (zuler saniester davent)

Alma: Tgi traitga da ver egn harem?

Lena: (mussa an direcziùn digl zuler) Igl um dad ella.

Alma: Tge?

Nico: Betga fe quitos tgeareta, ella e ampo tras, ad igl seas um â tgifo igls salvadis da
Guatemala near Guinea tge seiou!

Alma: Tei vol midar tema!

Nico: Quegl e parveda las dolurs.

Alma: Partge âs betga getg a mei ca ti vignias naqua?

Lena: Quegl e parveda igl tractamaint, quel e ampo spezial.

Alma: Manipulez forza?

Lena: Quegl e egna part, sper phrenologeia ad acupunctura.

Alma: Da quellas metodas fussi da scumandar!

Nico: Parquegl veiou ear betga getg egl a tgei, tei vessti puspe gieu anzatge da raclamar a
vesti getg ca fieri igls nos raps or da faneastra.

Alma: Gest prezis. A quegl des peia easser igl miedi? (va tier Curdegn)

Nico: Betga desta el!

Lena: El meditescha. El e respunsabel par la sànadad psihica da noss paziaints.

Alma: (saschbassa) Fardar freadel ple tost sco schel fuss respunsabel par las bavràndas
psihicas!

Nina: (vean digl zuler saniester) Igl docter Corus e gest fito cun la tranplantaziùn da tgarvi.

Lena: (varda sen Nina a stira ella ancunter igl esch tgombra) Savess jou bagliafar cun vus
sut quater îls? (sen la sava) Betga vieu sen l’ideia da surfar!!

Nina: Tei âs bagn getg ca detgi far sco scha tuts fussan vedigl luvrar.

Lena: Ea, mo serius. Betga antgeva da filar!

Nina: Partge betga, qua filan ascheia near ascheia tuts, tgi e anzuma quella duna?

Lena: La duna digl Nico!

Nina: Tge bi!

Lena: (vean or da la tgombra) Laschiou preschentar la mia collega la tgirùnza Nina.

St-CHFR 1-1_Litg par tres_(st) y


73

Alma: Bunasera, easses vus quella ca varda digl meas um?

Nina: Ea, anzemel cun ella.

Alma: Furas vus aint las guilas?

Nina: Jou dund las squitras, ea.

Lena: Na, ella manegia l’aupunctura.

Nina: Ah quellas, ea quellas ear.

Alma: Sco’igl para agl betga gest nizigea blear! Me vurdad!

Nico: Jou sund ànc betga sto landervei oz.

Alma: Jou less bugent vurdar tier.

Lena: Na quegl va betga, quegl e parfegn par nus damegna! Nina, manad el an la tgombra.

Nico: Na, par plascher. Igl fa schi mal!

Alma: Faget egl peia qua!

Lena: Qua??

Nina: Jou cre ca tut las guilas vignan pigl mumaint duvradas.

Alma: (earva la tastga) Va egn guila da cuser ear?

Lena: Jou ve nigna guila da cuser.

Alma: Jou ve egna!

Nico: Tgala da samaschadar aint, Alma!

Alma: (prenda la guila orda la tastga) Qua, ella e gest nova, ve oz cumpro ella.

Lena: Nus eassen egna clinica par acupunctura a betga egna scola par surmestras da
lavurs da màn.

Alma: Guila e guila. Ussa faget anavànt.

Lena: Dame anor, quegl e gea igl vos um.

Nico: Me egn mumaint!

Lena: Bien peia, scha vus lez egna demonstraziùn, savez ver ella.

Nina: Sco vus giavischez! (prenda la guila, va davo Nico c’e sanpuso sur egna sutga)

Alma: Sen tge spitgez ànc?

Nina: Sen ca vos um tiri or las tgòltschas.

St-CHFR 1-1_Litg par tres_(st) y


74
Nico: Qua savez stitgear gitg!

Lena: Furad ella anqua! (prenda la guila a Nina orda màn, lascha udir egn per pleds chines
ad alura) Ahh-ha! (fora ad el la guila agl tgil)

Nico: (sgregna a stat puspe se dretg) Aa! Igl â funcziuno.... igl meas dieus... igl va blear
miglier, egna miracla.

Alma: Ea jou sto gir, igl para da nizigear.

Lena: Quegl gida adigna!

Cudegn: (e sadasto) Datigl egna feasta?

Alma: Vus easses gea sturn!

Lena: Dorma anavànt!

Curdegn: (sadurmainta puspe)

Alma: An que cass seiou te gea puspe prender a tgea!

Nico: Anc quersera?

Alma: Natiral, va par la ti roba.

Nico: Ea tgeareta, mo tge e cun la continuaziùn da la cura?

Alma: Schi fa bagn a tgei sas tei, bugent puspe ir egn’otreada.

Nico: (incanto) Graztga meas anghelet!

Lena: Quegl e egna bùna dezisiùn.

Christina: (cumpara cun Arno, ca e puspe traitg aint) Jou prend cun igl meas um, el para dad
easser pront par igl vieadi.

Lena: Mo el e ànc betga curieu.

Christina: Cura del puspe vagnir sperasvei?

Lena: Jou vard egneada agl meas calender. (prenda nanavànt egna aghenda)

Arno: A mei nas’igl vendargis suainter marenda.

Lena: Quegl stuess ànc ir. (scriva anzatge) Vez gieu furtuna, las quater a measa e quegl
bien?

Arno: Graztga a vus duas.

Nina: A fatg grànd plascher.

Nico: (vean digl zuler nà, vastgieu digl tutafatg) Schati vol nagnsa peia, mama.

St-CHFR 1-1_Litg par tres_(st) y


75
Arno: Segneret la mama! Jou ve schon sadumando tgi ca vus easses. Natiral, la mama! Fa
grànd plascher da ver vus suainter schi lùng tains, jou vess stuieu ancanuscher vus,
mo vus samagliez betga propi a la Lena.

Lena: (fiera igls màns an l’aria a dat digl tgieu)

Arno: (dabot) Mo quegl sto gea ear betga easser. La mi mama samaglia ear betga a mei.
Ella â ear betga vieu or sco igl meas bab. Scha vus vessas vieu els anzemel fusses
mai vagnieus sen l’ideia ca quels dus savessan easser maridos! Mo igl earan, quegl
âni sen mintga cass getg a mei. (posa) Cura ca vus naz la proxima geada an
baselgia, anvidad egna candela par tut igls malzàns..

(posa, tuts tgitan egn sen loter)

Curdegn: A vus vez igl santimaint ca jou segi sturn!

Christina: Arno, da tge bagliafas tei?

Arno: Ahh, ehh,...

Lena: Quegl e parveda la stramblida digl tschurvi.

Arno: Ea la stramblida digl tschurvi e propi egna sgarschevla tgossa. Jou ve egna amnesia.

Christina: Amnesia? Cura â quegl antgiet?

Arno: Seiou betga ple! (tgita egna davoseada sen Lena a va tigl esch, la Christina suonda)

Christina: Nus lagn uss far ad ir, vagn egn lùng vieadi.

Lena: Sen saver.

Nico: Sen saver.

Lena: Adia, nus savizagn gea schon prest.

Nico: Vus easses fetg gentila. Jou se betga tge ca jou fagess sainza vus. Igl â fatg grànd
plascher... tocen prest..

Alma: Ste quieu Nico! Jou cre ca la tgirùnza superiura less ear egneada rivar agl litg.

Nico: (tgignànt) La fussiou ear bugent! (va cun Alma ordad esch)

Lena/Nina (cupetgan segl canape)

Lena: Jou stuess ansasez betga bagliafar cun te, mo graztga ca ti âs gido a mei.

Nina: Tge sera!

Lena: Quegl en me sto egn per digls restgs d’egna duna ca viva sen custs da plirs umens!

Nina: Jou stund cresi tier la letg, agl mender cass cun el! (tier Curdegn) Ussa via igl e tains
pigl litg.

Curdegn: (ancanuscha Nina) Nina, tge fas tei ear a qua?

St-CHFR 1-1_Litg par tres_(st) y


76
Lena: Ella e turnada tier te, tut e amblido.

Nina/Lena (olzen el an pes)

Curdegn: Uss’egl megna tard Nina, jou vond tier la Lena!

Nina/Lena: Quegl fas tei betga!

Curdegn: Betga sabaztgear, vus savez gea partgir me!

Lena: Bùna ideia, ella survean igls amprems 20 ons! Jou vond par champagner (va an
tgadafiac)

Nina: Ussa me via ti casanova, quegl eara cresi ampo da megna par te. Tei vas igl miglier a
durmir. (Vut stuschar el an direcziùn da la tgombra)

Curdegn: (stat eri a tigna ella) Partge es tei aschi tgeara?

Nina: Nign ideia, ord spira moda.

Curdegn: Jou sund egn masiravel um.

Nina: Ea jez es!

Curdegn: Jou ve gnànc marito te.

Nina: Prezis.

Curdegn: A la Lena ear betga.

Nina: Jou se betga... forza schon.

Curdegn: Ohh graztga fetg. (anbratscha a betscha ella)

(Alma vean danovameing aint dad esch)

Curdegn: (schiescha plànsia a teara, betscha Nina noua c’el po tier)

Nina: (veza Alma ad amprova da trer anpes el)

Alma: Jou ve amblido la mi.... gualp. (prenda la cua gualp  Nina tira an pes igl Curdegn)

Lena: (aintra cugl champagner)

Nina: Vus savez ussa calar cun la visita.

Curdegn: (tgala betga da bitschear ella)

Nina: (petga segl dieus da Curdegn)

Alma: (vean ple datier)

Lena: A tge e la diagnosa?

Curdegn: Hhhm, ahm...

St-CHFR 1-1_Litg par tres_(st) y


77
Alma: Tge â’l getg?

Nina: (stumpla davent igl Curdegn) Mias glàndas da la gula en umfladas.

Curdegn: (savolva ancunter Alma)

Alma: Visitescha el tut igls paziaints ascheia?

Lena: Na,na, la metoda sublinguala e me par paziaints privats.

Alma: (ancunter Curdegn) Alura tge tractamaint e nezessari?

Curdegn: (manegia la gualp) Tier la rabgia da tgàns gida me curantegna.

Alma: (fui anavos) Segneret, rabgia da tgàns.

Lena: (pertga or igl champagner) Me nigna tema, la virola e gea pronta! (tuts prenden egn
magiel)

Alma: A quegl gida?

Lena: Siir a frànc. (tuts bevan)

Alma: (igls îls antschevan a targlischar ad ella va ancunter igl Curdegn) Vessas vus forza
ànc tains par egna visita. (va ple datier) Jou ve egna sigurànza privata!

(tuts tgitan surstos)

TENDA

St-CHFR 1-1_Litg par tres_(st) y


- 1 -
St-FRE 2-1
Egn cass d‘urgenza
Cumedia an egn act da Hanna Frey
Parsùnas (zirca parts)
3 umens / 3 dunas
ca. 45 min.
Plasch( 43)
Pedel
Rosa (75)
Tarschinunza
Gion Demont (47)
Impressari a sponsur
Hanna Conrad (63)
Schefa d’egna firma a sponsura
Simona Gilli (49)
Schefsecretaria
Fredi (87)
Fan da lutga a sponsur

Tains:  Preschaint

Liac igl teater:
Stànza d’antrada tier igls biros
Tribuna:
Stànza d’antrada tier igls biros: 1 esch dad aszensur, 1 esch d’urgenza ca magna or tier las stgealas, egn
passadi aviert tier igl zuler. Posters veda las pares, eventualmeing egn cantùn cun plàntas a flurs. Igl
esch digl aszensur sa ver egna glisch par c’ign veza cura c’igl aszenur vean. Quegl sto dantànt betga
easser.

Cuntegn:
Agl bietg da biros ampo ple vigl â liac egn apero par igls sponsurs da la feasta da lutga. La tarschinunza
Rosa â nign plascher. Ella sagritainta adegna parve digls lutgeaders, parquegl ca quels peardan
mintgame dapartut rasgem sen lur veia digl tschaler da lutga antocen tier igl esch-tgea. Ad ussa de peia
que apero ver liac segl 2. plàn, tge ca dat puspe ad ella bleara lavur da tarschinar. Quater sponsurs rivan
egn suainter l’oter cun retard, deplorablameing segl 4. plàn. Tge c’els san betga: igl aszensur
funcziunescha betg andretg, igl esch d’urgenza par rivar tier las stgealas e par part bloco. Mintgegn
reagescha sen sia moda, ancùnter quegl sa ear igl pedel betga far blear. Ascheia en els blocos segl 4.
plàn, datan la culapa egn a l’oter a mancaintan igl bùn apero.
Ascheia davainta quella sera da feasta bunameing egn „cass d’urgenza“. Co ign riva or da quella
situaziùn malamparnevla, vean betga tradieu qua.

St-FRE 2-1_Egn cass d_urgenza_(st) y


- 2 -
1. act
Musica populara dadòlta, la tenda sasearva. La Rosa stat sen tribuna cun
sieus tgar da tarschinar a tigna saro sias ureglias.
1. szena:
Rosa, Hanna, Fredi
Rosa:
Ussa tànsch’igl!! (tipescha egn numer segl telefonet) Plasch!!
Gianteraint! Meta dalùnga giou que dudlem!! (la musica vean messa
giou) Propi! Jou dovr se qua nigna atmosfera da feasta da lutga! Igl
tànscha scha tei laschas ir hudigägalars par quels ligiou segl 2. plàn.
(meta davent igl telefonet) Quella glieud fa uss aber ear egn teater cun
quels sponsurs da la feasta da lutga. Quels vignan pupargnieus sco
sch’i fussan d‘or. (schubregia tut an egna furia) Mo da quels sco nus
ân halt betga tànt daners par sponsurar egn antier tor…. near egn
sgol an la Caribica… near egna vatga near sa’gl gianter tge.
Hanna:  (igl esch digl aszensur sasearva, Hanna e vastgida an moda fetg eleganta,
ev. cun tgapeala) Hoppla! Qua sund jou sco’gl para segl falo plàn.
Rosa:
Ea, siir. Scha vus lez ir agl event da lutga, quel e giou segl 2. plàn.
Hanna:  An mintga cass ve jou betga lieu ir ad egn event da tarschinar.
(savolva ancunter igl aszensur)
Rosa:
Vus savessas forza ànc amprender anzatge tier me.
Hanna:  (schmatga tut narvusa igl nuv digl aszensur) Quegl dovr jou siir betg.
Rosa:
Lu halt betg. (va or an zuler cun sieus tgar)
Hanna:  (petga cugl màn segl nuv) Quella marlotscha mi â gest ànc mantgieu.
E quegl egn aszensur lungurus. Jou sund gea schiglioc schon
megna tard … Ussa, finalmeing!
Fredi:
(vean or digl aszensur, tgamischa cun stélalvas, stafas, tgapetscha. Seara
igl esch) Qua fuss jou!
Hanna:  Graztga pigl taner aviert igl esch! Ussa se jou puspe spitgear.
Fredi:
(gioja cun las stafas) Partge, levas tei ir agl aszensur?
Hanna:  Tge oter? Anzuma, ancunaschagn nus egn l‘oter?

St-FRE 2-1_Egn cass d_urgenza_(st) y


- 3 -
Fredi:
(varda giou ella manedlameing) Na, quegl creg jou betga, te ve jou ànc
mena vieu.
Hanna:  Aha, ad alura mi gez Vus semplameing „tei“?
Fredi:
Ea, duna sowieso near duna X near Y e blear megna cumplitgieu
par me.
Hanna:  El vean, el vean!
Fredi:
Igl tor, near tgi?
Hanna:  Via anzacuras!... Via anzacuras!
Fredi:
Mia bealeta, jou sund schon qua. (tigna ella anturn la veta) Gràndius,
never.
Hanna:  (dat ad el egna giou par la deta) Vus! Tge impertinenza!
Fredi:
(amparmalo) Tei âs gea getg ca degi vagnir.
Hanna:  Calad da gir „tei“ a mei.
Fredi:
Fe betg aschi cumplitgieu schon l’amprema notg.
Rosa:
(vean cun egna meseta)
Hanna:  Agid!! Quel vut anzatge da me!
Rosa:
Tge, quegl e direct egna miracla? Quel sa gea gnànc c’igl dat duas
sorts da glieud. (meta la mesa sen la deta-pe digl Fredi)
Fredi:
Aaauuu! Saparlot, sas betga dar adatg? (saglia anturn)
Hanna:  (schmatga ànc adegna segl nuv) Quegl fa direct bagn a mei.
Rosa:
Scheia, tei monster cun stafas, vol ear ir agl apero digls lutgeaders?
Fredi:
Siir. JOU sund finalmeing sponsur.
Hanna:  Probabel digls corns digl tor.
Rosa:
(ri) Near da la buatscha digl tor.
Fredi:
Anzatge se jou siir, vus duas vez ning’ideia digl lutgear, a per
andretg betga d’egna feasta da lutga.
Rosa:
Feasta da lutga?! A mei tànsch’igl scha ve trasor da schubargear sei
igl rasgem, jou drov an minta cass nigna feasta da lutga.

St-FRE 2-1_Egn cass d_urgenza_(st) y


- 4 -
Fredi:
Par schubargear surveans gea finalmeing la tia paja.
Hanna:  El vean el vean!
Fredi:
Igl retg digls lutgeaders?
Hanna:  Na. Igl aszensur.
Rosa:
Jou salagrass betga megna bòld. Quel vean me se qua a savolver,
lu turna el angiou.
Hanna:  Propi! Quel e schon puspe davent sainza spitgear. Que aszensur
fila!
Fredi:
Tei schmatgas siir igl falo nuv. (schmatga)
2. szena:
Simona, Rosa, Fredi, Hanna
Simona: (vean or digl aszensur, vastgida an moda giuvna, calzers cun tatgs òlts)
Uupps. Qua marscha gea anzuma nut. (igl esch saseara) Qua sund
jou siir agl falo liac.
Rosa:
Gest prezis. Quegl qua e me egna party da sdratschs da tarschinar.
(va or agl zuler)
Simona: Sainza me. (schmatga igl nuv, igl esch digl aszensur sasearva)
Hanna:  Egn mumaint, jou vignt ear!
Simona: (savolva, igl esch digl aszensur saseara) Noua nainsa?
Fredi:
Hop, tei mata cugls calzers òlts, nus dus lagn ir a la santupada digls
sponsurs.
Simona: Vus dus? Ea vus eassas propi igl peer parfetg! Sco la seala sen egn
piertg!
Hanna:  Que signur s’oda betga tier me.
Fredi:
Ascheia egna popa pupargneada savess jou ear betga duvrar.
Rosa:
(vean digl zuler cun 2 sutgas) Qua vess jou egn’ea duas sutgas, jou
vont gest ànc par duas.

St-FRE 2-1_Egn cass d_urgenza_(st) y


- 5 -
Simona: Par me dovr’igl nigna. Jou ve betg agl sen da star qua a far rischs.
Fredi:
Nus tuts qua lagn anzuma ir agl aszensur a betga star qua ad
admirar sco tei schubregias.
Rosa:
Tei stos admirar anzuma nut. Mo ver bleara pazienztga stos an
mintga cass, scha tei vol ir cun que aszensur. Cun quel veans ànc
ad amprender egna near l’otra lecziùn.
Simona: Vut quegl gir cun oters pleds „igl aszensur e rut“? (schmatga puspe
segl nuv, igl esch sasearva betg) Avànt â’l gea gest ànc funcziuno.
Rosa:
Avànt e betg ussa.
Hanna:  Lu e quegl ussa egn cass d‘urgenza?!
Rosa:
Na, egn cass d’urgenza e’gl per scha’s rivagn betga dad earver igl
esch par cass d’urgenza ca va or sen la stgeala.
Fredi:
(stira ved igl esch par cass d‘urgenza) Gianteraint, tei esch digl tùn!
Quel san ign betg earver.
Rosa:
(sainza emoziùn) An que cass savess igl easser egn cass d‘urgenza.
Simona: E’gl atgnameing cler a vus ca nus eassan an prievel da veta, ha?!
Rosa:
Fe nign teater, igl e ànc mena gartagieu anzatge.
Hanna:  (plagn tema) Clamad dalùnga igls pumpiers a la polizeia! (sea giou,
extrem narvusa) Jou survignt nign‘aria!
Rosa:
Mo tge mimosa es ear tei, quegl e gea betga da crer. An quella tgea
survivan da quels exemplars sensibels sco tei betga gî.
Simona: Egn aszensur ca fila, egn esch d’urgenza ca salascha betga earver:
Tgi e raspunsabel par quella situaziùn miserabla?
Fredi:
Durànt egna feasta da lutga savess ascheia anzatge betga
gartagear! Par da quellas situaziùns ân quels adegna egn plan B!
Noua en las sortidas d’urgenza ad en quellas adegna libras ? Noua
e la sanitat a quànt speart e quella agl liac? Mintga detagl e plansio
a pondero fegn a manedel, ad ign sa reagir mintga mumaint. A qua,
giavelaint, qua va anzuma nut!
Rosa:
(telefonescha) Plasch! Egn cass d’urgenza! Nana, igl e gartagieu nut.
Mo sch’ign oda igl salamantem da quella banda qua, savess ign

St-FRE 2-1_Egn cass d_urgenza_(st) y


- 6 -
tartgear ca l’antiera tgea vigni sagliantada an l’aria an tres minutas
cun mirs a ratùns a tut. Via, mo zaczac! (meta davent igl telefonet)
Hanna:  (leava sei da la sutga) Â’gl qua propi mirs a ratùns?! Jou ve tema da
quels animals. (stat sen la sutga)
Rosa:
Nana, quels vignan matem betga se qua. Igls noss ratùns rusegnan
me bugent ved igls cabels digl aszensur. Se qua â’gl me mintgatànt
egna mireta near egn ratùn cun duas tgombas.
Hanna:  Ussa stuess jou gest dabot ir sen tualeta. Near dat igl qua ear nigna
tualeta?
Rosa:
Tge, nigna tualeta? Cler ca’s vagn egn hisli! Ve là davos agl zuler a
dretg. Saniester e numnadameing quel pigls umens.
Hanna:  Jou se casualmeing liger.
Fredi:
Quegl vess jou gnànc tartgieu cun vurdar sen te.
Hanna:  Haa-haa-haa. (or an zuler)
Simona: Spitgead, jou vignt ear!! (or an zuler)
3. szena:
Fredi, Rosa, Plasch, Simona
Fredi:
Partge sto atgnameing las dunas adegna ir an duas segl hisli?
Rosa:
Parveda te. Tier te san ign eba mena, scha tei mulestas betga
sexualmeing las dunas.
Fredi:
He! Jou ve ànc mena mulasto egna duna, betga sexualmeing ad ear
schiglioc betg.
Rosa:
Greav da crer, sch’ign veza te ascheia ….
Fredi:
…Hehe!! Tge femna impertinenta ca tei es? Durànt egna feasta da
lutga e quegl tut fetg natiral. Là â’gl cabinas da Toi-Toi, noua ca
dunas ad umens fan lur fatschendas egn sper l’oter sainza problems
ad an tuta pasch.
Rosa:
Mo qua eassan gea, sco tei vezas, betga sen la plaza da lutga!
Quegl e egna enorma tgea da biros cun glieud fetg speziala, a tei es
igl ple spezial.

St-FRE 2-1_Egn cass d_urgenza_(st) y


- 7 -
Plasch:  (vean aint digl esch d’urgenza, tut a bufànd, cun aint igl scussal da pedel,
igl esch saseara dalùnga puspe) Rosa, scha jou sund ussa curieu par
nut da quella stgeala sei…. also Rosa…. also lu….
Fredi:
Sched aviert que esch! (igl esch saseara) Megna tard. (vut earver igl
esch ca salascha betga ple earver) Mearda mearda! Partge vez ussa
betga scho aviert que esch?
Plasch: Ign sto me struclar ampo. (strocla, igl esch salascha betg earver)
Normalmeing funcziunescha quegl.
Rosa:
Igl aszensur fa ear da sturn.
Plasch:  Quegl ve jou ear santieu. Near âs tartgieu ca jou curi par legher
quater plàns da la stgeala sei ?
Rosa:
A tei cuculen laschas ànc ir saro igl esch.
Plasch:  Tei sas gea exact ca quel va magari ampo vess. Parveda egna tala
bagatela stuevas betga clamar me se qua.
Fredi:
(tira a stumpla ved igl esch) Bagatela!? Quegl e nigna bagatela, quegl
e egn delict ca la polizeia ad igls pumpiers vezan anzuma betga
bugent! Scha quegl fuss egna feasta da lutga survagnessas siir igl
ple grànd castgitg.
Rosa:
Scha tei tgalas betga da tugnear, fier jou te cugl tric da dunas agl
rasgem.
Plasch: Quegl qua e nigna feasta da lutga, quegl e egna santupada da
sponsurs, a quella e dus plàns ple bass. Ad anzuma e quegl tutegna
a mei sch’igl aszensur funcziunescha adegna near betg, a sch’igl
esch va ampo vess e quegl ear tutegna a mei. Quella tgea s’oda
numnadameing betg a mei.
Fredi:
Mo sco pedel es tei raspunsavel par quella tgea! Betga da sameter
avànt tge feasta da lutga ca quegl dess scha nus angaschassan da
quels pajass sco tei es egn.
Rosa:
Âs tei atgnameing egna mania da feastas da lutga?!
Simona: (vean nà digl zuler) Tutas duas tualetas en saradas. Quegl dat igl gea
betg.

St-FRE 2-1_Egn cass d_urgenza_(st) y


- 8 -
Rosa:
Bagn, tier nus dat igl quegl. Tut igls impiegos ân egna clav. Quellas
damas a quels signurs vutan nigns oters tgils sen lur hisli.
Fredi:
Ascheia anzatge vagness betg an dumonda durànt egna feasta da
lu…
Rosa:
…ànc egn’ea anzatge d’egna feasta da lutga ad jou tgatsch agl
rasgem igl tieus tgieu cun que tscharvi maigher! Via beala, jou earv
quels eschs. (prenda or las clavs, va or an zuler)
Simona: (triplegia suainter ad ella) Jou sund ear sensibla, mo tier la firma
Clopath AG, noua ca jou sund schefsecretaria, en igls eschs da las
tualetas adegna avierts. Cun egn’ea dat igl egn cas d’urgenza, a tge
fagiansa lu? (va or an zuler)
Fredi:
(cloma suainter ad ellas) Midar tgòltschas! Mo ussa anavos tier que
aszensur a tigl esch rut.
Plasch:  Quegl radi nut. Jou ve schon telefono a scret tschient geadas. Igl
Demont vut betga pajear, basta.
Fredi:
Eaaa… a reparar?
Plasch:  Qua dat igl nut da reparar, nus duvragn egn nov aszensur ad egn
nov esch. (travaglia ved igl esch)
Rosa:
(vean digl zuler cugl tgar da schubargear a cun 2 sutgas) Quegl savess
dar egn notg lùnga a tgòlda. (meta giou las sutgas)
Fredi:
Scha tei vol passantar qua la notg, sas bugent. Jou stund an mintga
cass betg.
4. szena:
Gion, Plasch, Fredi, Rosa
Gion:
(stat agl aszensur, elegant, cravata) Pardunad, la santupada digls
sponsurs e betga qua, near?
Plasch:  Na, segl 2. plàn.
Fredi:
Taned aviert igl esch!
Gion:
Adia, graztga? (igl esch saseara, igl aszensur va)
Fredi:
(leva ear ir) Tge tgutg e quegl? Seara igl esch davànt igl mieus nas.

St-FRE 2-1_Egn cass d_urgenza_(st) y


- 9 -
Plasch:  Schiglioc âs ear adegna egna grànda buca. Stos halt bagliafar cun
la glieud.
Rosa:
(dascus) E quegl betga sto igl Demont?
Plasch:  Cler ca quegl e sto igl Demont. Propi egn tgapatalpas, scha tei
ampearas me. (va or tras igl esch d‘urgenza)
Gion:
(earva igl esch digl aszensur a vean or) Naaa! Partge sund jou ussa
puspe qua? Jou ve bagn schmatgieu segl 2.
Rosa:
Que aszensur ancanuscha eba betg aschi bagn las zefras.
Fredi:
Finalmeing. (va agl aszensur a schmatga, mo igl esch saseara betg) Ussa
fila que esch ear ànc. (vean or, igl Plasch va aint, schmatga, igl esch
saseara)
Plasch:  Funcziunescha gea tut. (igl aszensur va)
Fredi:
Quegl tign jou betga ple or. (schmatga sco egn tamano igl nuv)
Gion:
Easas vus egn lutgeader activ?
Rosa:
Na, quegl e me egn promi da servala.
Fredi:
He, me betga vagnir impertinenta!
Gion:
A Vus, eassas Vus raspunsabla da taner schuber tut aqua ?
Rosa:
Ea, partge?
Gion:
An tut igls quater cantùns digl aszesur â’gl rasgem. Vez ànc betga
santieu quegl?
Rosa:
Bagn, quegl se jou ear. Mo que vehicel da ruegna vean làndervei igl
ple davos.
Gion:
Mo oz e egn aranschamaint da lutgeaders, ad ascheia egn aszensur
e egn object da reclama par mintga tgea.
Rosa:
Scha quel de far reclama par la nossa tgea, lu bùna notg.
Gion:
Quella tgea e schon an urden.
Rosa:
Quegl stuez Vus gea gir, never? Parveda quels acrobats da rasgem
met jou an mintga cass betga sutsura mieus program da tarschinar.

St-FRE 2-1_Egn cass d_urgenza_(st) y


- 10 -
Gion:
Vus! Ussa schubargeaz dalùnga que aszensur! Agls lutgeaders san
ign forza preschantar aschei’egn malurden, mo siir betg agls
sponsurs.
Fredi:
(Aszensur vean) Scheia, ussa vean’el puspe.
Rosa:
Va davent qua, âs gea udieu, jou sto schubargear gest ussa igl
aszensur. (stumpla davent el)
Fredi:
Hee-hee.
Rosa:
(stumpla aint igl tgar da schubargear) Scheia… ussa schubregia bagn
quels quater cantùns! (esch saseara)
Gion:
Manageaz Vus c’igl tgar schubregi da sez?
Rosa:
An quella tgea savez Vus adegna quintar cun egna miracla.
5. szena:
Rosa, Hanna, Gion, Fredi, Simona, Plasch
Hanna:  (vean digl zuler) Ohh… Vus… eassas Vus betga igl signur Demont,
igl patrùn da Demont-Export?
Gion:
Ea, exact. Fa plascher, a co e igl Voss stimo num?
Hanna:  Conrad, Hanna Conrad. Patrùna da la rafinareia da zucer. Igl noss
logo e: "Zucer an quadrels – Zucer an pulvra - Zucer". (satignan gî
pigls màns a targlischan egn separ l‘oter)
Fredi:
(amprova d’earver igl esch d‘urgenza) Agl proprietari da quella tgea
savess jou volver igl culiez!
Hanna:  (tigna ànc adegna igl màn) Savez signur Demont, igl aszensur ad igl
esch en ruts.
Gion:
(tira anvos igl màn, confus) Scheia scheia… quegl là e sacapescha...
Rosa:
(separ Hanna) Amblida quegl a sea giou qua, igl boss da quella tgea
oda betga bagn. Never signur Demont, da quegl vevas Vus siir ear
schon udieu?
Gion:
(ignorescha ella, sadreza a Hanna) Duna Conrad, faged igl bagn,
pranded plaz. (porscha ad ella elegantameing egna sutga)

St-FRE 2-1_Egn cass d_urgenza_(st) y


- 11 -
Fredi:
(ramplùna ved igl esch d’urgenza) Que biestg!
Hanna:  Grazia fetg, signur Demont. (sea sen la sutga, targlischa separ el)
Saschad betga disturbar da las ramurs da que signur.
Gion:
Betga faged quitos, duna Conrad, jou ve egn dies lo.
Simona: (vean digl zuler) Ve jou egna fom! Igl dat nut mender ca da salagrar
sen egn beal bufet d’apero a lura betga rivar tier quel.
Fredi:
Antocen ca nus vagnan d’ir a quella feasta, ân igls oters siir maglieu
tut.
Simona: Jou savess dar is. La Firma Clopath AG, noua ca jou sund
schefsecretaria, â numnadameing oferieu igl apero dad oz. Ad jou
ve stgieu ancurir or el.
Fredi:
Scheia, tigl Clopath lavuras? Quel ancanusch jou parsunalmeing.
Simona: El sa oz betga vagnir, parquegl sund jou qua.
Fredi:
Aha, lu â el tarmess la tearza garnitura naqua.
Simona: Tge buca noscha! Jou, la Simona Gilli, de easser la tearza
garnitura? Quegl e ascheia anzatge d’impertinent a nosch!
Fredi:
Ussa fe betga gest egn drama parve da mintga cac da mustgas.
Rosa:
Scheia, mias damas, jou vont ussa a dar egn tgit or agl hisli. Par
cass ca vess da catar purtgareias, dund jou ainta màn egn sdratsch
da schubargear a mintgegna da vus. (va or an zuler)
Gion:
Ussa schubargead miglier gl’amprem igl aszensur!! (Aszensur vean)
Tuts:
Igl aszensur!! (tuts tres stoschan a stumplan, mintgegn vut easser là sco
amprem. Els tiran or igl tgar da schubargear, statan ainta pes l’egn a
l‘oter, igl esch digl aszensur saseara puspe, tut cun comentaris)
Gion:
Mo naaa … igl aszensur e scapo.
Hanna:  Vus tabalori! Parveda Vus e’l scapo.
Simona: A parveda que cuculen mor jou uss lu da la fom. (crida prest) Jou ve
ànc maglieu anzuma nut oz.
Hanna:  Quellas bùnas tgossas, ussa â’gl matem schon nut ple.

St-FRE 2-1_Egn cass d_urgenza_(st) y


- 12 -
Fredi:
Schlognas par antschever quella zigara. (stoscha ad ella egna zigara
an buca)
Hanna:  (spida or ella) Uaaahhh!
Fredi:
(anvida sez egna zigara) Scha tei vol betg, sas er schar star.
Hanna:  Mo Vus savez schon c’ign astga betga fimar qua? Parquegl â’gl qua
dapartut quels detecturs da fem.
Fredi:
(antscheva a fimar plagn gust) Quegl qua e egna situaziùn
exzepziunala.
Gion:
Gliez là e siir.
Fredi:
(fema anavànt) Ad jou sund ear sir ca quels detecturs da fem
funcziuneschan betga.
(igl dat alarm d’egn detectur)
Simona: Fiac, fiac … agid, nus stuagn tuts arder a murir!
Rosa:
(vean nà digl zuler, prenda la zigara a steza ella cugl calzer) Filas ussa
totalmeing ? (meta giou igl alarm) Gnànc tschentg minutas san ign
schar sulets vus, a schon fagez tgutgareias!
Simona: Mated egn’ea avànt sch’igl vess propi ars! Nus fussan tuts stos
paglieus qua sen que 4. plàn. Egn andretg cass d’urgenza a nus
fussan tuts ieus a frusta an egna moda aschi tresta. (crida prest) Ad
jou vess betg’egn’eada gieu anzatge da magliear avànt.
Gion:
Manageaz quellas bùnas tgossas ca Vus vez stgieu ancurir or?
Simona: Eaaaa.
Fredi:
Quella patratga me ved igl magliear … igl aszensur! Igl aszensur
vean!
(tuts curan vei tigl aszensur)
Gion:
Halt… gl’amprem vignan las damas ad alura jou…. A suainter „teei“.
(igl esch sasearva, Plasch vean or)
Plasch:  Tge idiot â fatg ir igl alarm?

St-FRE 2-1_Egn cass d_urgenza_(st) y


- 13 -
Rosa:
Que promi-salami qua.
Fredi:
(sgregna) Faged, faged, ir aint!!
(las duas damas, igl Gion ad igl Fredi van aint, igl esch saseara)
Plasch:  (a Rosa salaschan curdar an egna sutga) Puuuhhh…
6. szena:
Rosa, Plasch
Rosa:
Tge don ca quella baraca â betga 20 plàns.
Plasch:  Lu savessan quels ir cugl aszensur atoc’i en grischs. (prenda duas
gervosas or da la tastga) Vol ear egna?
Rosa:
Suainter que cabaret drov jou egna, graztga.
Beide:  Viva!
Plasch:  Rosa, sas da tge ca jou ve igl ple grànd plascher?
Rosa:
Na, da tge?
Plasch:  C’igl Demont sto ussa santir sez co igl e, sch’igl aszensur fila.
Rosa:
Exact! Sponsurar egn tor pigls lutgeaders, gliez là bagn. Mo par
reparar igl aszensur da quella buda e’l megna tgogn.
Tuts dus:Viva!
Rosa:
Sprànza â igl Demont ussa aschei’egn stress, c’igl dat lu gest egn
nov aszensur.
Plasch: Bien, fatg giou: sch’igl dat egn nov aszensur ad egn esch d’urgenza,
anvid jou te a tschagna.
Rosa:
Bùn‘ideia. (sadatan igl màn) Viva!... Manegias c’i segian rivos agl 2.
plàn?
Plasch:  Jou creg pletost c’i ân satschanto an tschaler (tuts dus rin)
Rosa:
Nana, quels en schon puspe qua.

St-FRE 2-1_Egn cass d_urgenza_(st) y


- 14 -
7. szena:
Tuts
Fredi:
(igl esch digl aszensur sasearva) Na, quegl sto easser egn nosch siemi.
Nus eassan puspe tier quels dus cucaloris.
(Simona a Fredi vignan or, Gion tigna aviert igl esch)
Hanna:  Tge beal santimaint! Segl 2. plàn fani feasta a nus viagiagn giou an
tschaler a puspe ansei sequa segl 4. plàn.
Fredi:
Tge buda da mearda ca quegl e!
Simona: Ea, igl proprietari da que object antiquo stuess ign meter an
parschùn. Na, miglier fuss sch’ign fagess ir el egn’antiera fegn
d’eanda cun que aszensur.
Gion:
Faged igl bagn a vagned puspe aint! Nus ampruvagn ànc egn’ea.
(tuts tres van agl aszensur, stumplànd l’egn l‘oter, igl esch saseara)
Plasch: Quels den me ànc ampruvar egn peer geadas a vieagear antocen
sen la gliegna.
Rosa:
Que Demont dultsch-asch savess jou strànglar cun meas agens
màns!
Plasch:  Ea, a pér la madame Conrad cun sieus logo "Zucer an quadrels –
Zucer an pulvra - Zucer".
(egna plùntanada, igl esch sasearva, ev.neabla, tuts vignan or a sgregnan)
Hanna:  (sea giou a safa vent cugl màn davànt la fatscha) Jou stainsch … aria…
aria!!!
Simona: O Segner partgiri … scha que aszensur fuss sfratgieu cun nus tuts
giou an tschaler.
Fredi:
Zacergiavel! Igl davos sgulainsa tuts an l’aria cun quella baraca!
Gion:
Mias damas, meas signurs, sted tuts ruassevels! Nus vivagn gea
tuts ànc.
Plasch:  (leava an pes) Exact, sted ruassevels a betga sagritantad! Cun da
quellas piculezas vivagn nus schon dagî. Never, signur Demont? Da
quels plùnts agl aszensur dat igl adegna puspe, quegl e normal.

St-FRE 2-1_Egn cass d_urgenza_(st) y


- 15 -
Rosa:
(leava an pes) Talas bagatelas interesseschan nus egna mearda.
Hanna:  Aha, ussa fussan nus prest morts a par vus dus e quegl egna
bagatela!?
Simona: A me vess ign libero or da que inferno sco bara, morta da la fom.
Fredi:
Gliezlà e siir! Sco jou ancanusch quels lutgeaders â’gl sen que
buffet gnànc egna mieula ple. Savez vus, co quels maglian? (fa
avànt egl)
Rosa:
Tge salamantem an qua, mender c’igls giats igl avust. Jou
organisesch ussa anzatge par trànter igls daints…. Inclusiv
schampagner ad aua minerala.
Fredi:
Ea ea, schon bien! Vol saglir or da faneastra?
Rosa:
Na, jou vi ànc viver egn peer ons. Jou vont cugl aszensur. (va aint,
schmatga segl nuv, igl aszensur va)
Tuts:
Naaa!!!
Plasch:  La Rosa vean lu schon puspe. Nus savagn co quegl funziunescha.
Hanna:  A tge schabegia, sch’igl schabegia lu propi anzatge?
Plasch:  Lu vignan igls pumpiers cun egna tela da salvamaint a nus tuts
sagliagn or da faneastra.
Simona: Mena, mena an mia veta sagl jou or digl 4. plàn.
Gion:
An tals cass vignan igls pumpiers cun egna letra da salvamaint.
Hanna:  Sainza me! Jou ve tema da l‘òlteztga. Jou vont or digl esch
d‘urgenza.
Plasch:  Exact, or da quel ca funcziunescha me agl amprem, agl savund ad
agl tearz plàn.
Gion:
Vus sco pedel eassas ubliieu da reparar a mantaner tut an urden.
Plasch:  Que esch san ign betga ple reparar a betga ple mantaner, quella e
definitivameing rut – finito, fito. Igl drova egn nov esch.
Fredi:
Saparlot! Lu posta egn a tarmeta igl quent a que patrùn ca para da
viver davo la gliegna.

St-FRE 2-1_Egn cass d_urgenza_(st) y


- 16 -
Plasch:  Quegl fetsch jou siir betg, igl davos sto jou ànc pajear sez igl esch.
Never signur Demont, sainza la „benedicziùn“ da la ple òlta etascha
astg’ign pustar nut ?
Gion:
(narvus) Na, atgnameing betg.
Fredi:
Scha jou luvrass qua, lu tarmatess jou egn peer lutgeaders tier que
patrùn. Quels prandessan dapart que schani a fagessan egn’ea
urden sen quella etascha senzum.
Simona: Scha jou stgess ear gir anzatge tier que tema sco schefsecretaria da
Clopath AG, breavs cun da quellas dumondas vignan tier nus agl
schredder avànt c’ellas rivan agl biro digl schef.
Hanna:  Exact igl madem prinzip sco tier nus, tier "Zucer an quadrels – Zucer
an pulvra - Zucer". Mo egna dumonda, noua c’igl va par veta a mort,
sco tier egn nov aszensur ad egn nov esch d’urgenza stuess
sacapescha schon rivar tocen sen la mi‘mesa.
Plasch:  A co de ascheia egna tipptussi saver c’igl va tier quella dumonda par
veta a mort?
Gion:
Vus stuez prender la peada a vagnir sperasvei parsunalmeing.
Plasch:  Ea, exact! Tschell’ea ca ve fatg ascheia, mi âni fiers or. Igl gorila tier
l’antrada mi â tgapo a getg: "Davent cun te, igl big-boss vut mena
ple vaser te qua!"
Fredi:
L’otr’ea vas sperasvei cugl retg digls lutgeaders! Sch’i vezan quel,
biegiani direct egn nov bloc cun biros a cun egn super-aszensur.
Rosa:
(vean or digl aszensur, tablet da survir cun egna buteglia aua minerala,
egna buteglia schampagner, sen egn taglier da cartùn egn pànet ad ampo
tgarn) Voilà, mias damas a meas signurs!
Tuts:
Haaa!?
Simona: Quella â propi savieu ir cugl aszensur!
Rosa:
Cler.
Fredi:
Tge ve jou getg? Quels feghers ân maglieu tut!
Simona: (tgapa igl taglier a l’aua minerala) Par me tànsch‘igl.
Hanna:  Vus!! Va’gl ànc?

St-FRE 2-1_Egn cass d_urgenza_(st) y


- 17 -
Simona: Finalmeing â nossa firma finanztgieu quegl. (sea giou, beva ampo a
maglia)
Hanna:  Seglmains bever lainsa ear. Vez betga radetg magiels?
Rosa:
Amblido. (sea giou, beva da sia gervosa)
Fredi:
Tier egna feasta da lutga dat igl ear nigns magiels. De qua! (vut
prender davent ad ella la buteglia)
Simona: Quella e da me! (la buteglia croda gioubass)
Gion:
(prenda sei ella) Savez betga dar adatg?! A la duna c’e raspunsabla
pigl urden an qua sea là a beva gervosa. Hop, schubargead dalùnga
sei quegl.
Rosa:
Jou ve gest pausa! Ussa ve jou organiso par vus igl davos rest da
que buffet… mo egn „graztga“ fuss egn „graztga“.
Fredi:
Jou sund betga propi siir ca quegl e tut quegl c’igl veva ànc.
Rosa:
Lu va giou a varda sez!
Plasch: Nana, quegl fetsch jou. A quella prend jou cun me, ign sa mena. (va
cun la buteglia da gervosa, igl esch d’urgenza sasearva sainza problems)

8. szena:
Rosa, Fredi, Simona, Gion, Hanna
Hanna:  Jou vignt ear! Na, nus tuts vagnagn ear. (igl esch saseara davànt igl
sieus nas, ella amprova dad earver) Quel sa ir or ad jou betg!
Gion:
(amprova ear) Gianteraint … el va propi betg.
Rosa:
Ea, quegl e la veta cun sias surpresas, never signur Demont.
Gion:
Vus me ded ampo adatg! Cun egn’ea sgola la breav blaua tier Vus
an tgea, a lu stez qua sainza lavur. Vez capieu me?
Rosa:
Eeeeea-eeeeea. (leava sei, schubregia) Jou ve gea fatg anzuma nut.
Hanna:  Mo signur Demont, quella duna e gea betga la cualpa ca que esch e
defect.

St-FRE 2-1_Egn cass d_urgenza_(st) y


- 18 -
Gion:
Qua vez Vus totalmeing raschùn, la mi‘tgeara duna Conrad, mo la
gnearva … igl e semplameing la mi’gnearva.
Fredi:
Aha! Ussa capesch jou!
Rosa:
Scheia, scha tge e ussa vagnieu cler agl tieus tscharvi da rasgem?
Fredi:
(separ Gion) Tei es igl sponsur digl tor!
Rosa:
Varda qua! Ussa âs tutgieu la noda.
Gion:
Savez, tgeara duna Conrad, atgnameing sund jou la ple impurtànta
parsùna da tut igls sponsurs. Avànt 20 minutas vess igl mieus pled
da feasta antschiet.
Hanna:  Quegl mi disple propi aschi fetg par Vus. (tgitan intensiv egn sen l‘oter)
Simona: (leava an pes, cun buca plagna) Signur Demont, co â que tor lu num?
Gion:
Que num lev jou atgnmeing gir agl mieus pled da feasta.
Fredi:
A nus sas gea ussa gir el.
Gion:
Suainter studagear gî ve jou sadezidieu par „Giovanni digl Munt“
…quegl dariva da mieus num Gion Demont.
Hanna:  Genial.
Simona: (tgita sen el cun îls targlischànts) Quegl e aschi masculin, propi
masculin. „Giovanni digl Munt“, quegl lieuva sco zucer sen la
lieunga.
Hanna:  (prenda el pigl bratsch) Savez, signur Demont, mia fatschenda cugl
logo "Zucer an quadrels – Zucer an pulvra - Zucer" e ear sponsur da
la feasta da lutga.
Simona: (prenda el pigl bratsch) Ea, signur Demont, a nossa fatschenda
"Clopath AG" â betga me sponsuro igl apero da questa sera,
mobagn ear ànc egn begl da len antaglieu cun egn muster
d’ansànas a stel’alvas.
Hanna:  (tira davent el ved igl bratsch) Tschuncànta tastgas da zucer cun zucer
an quadrels, zucer an pulvra, zucer vainsa sponsuro, ad alura ve jou
ànc lubieu da dar gratuit tut igls zucers da cafe par la feasta.

St-FRE 2-1_Egn cass d_urgenza_(st) y


- 19 -
Fredi:
Tschuncànta tastgas cun zucer!! Saparlotanaint, manegias tei c’igls
lutgeaders maglian me zucer!
Simona: Exact, tge den igls lutgeaders far cun tut que zucer?
Hanna:  Duvrar matem.
9. szena:
Tuts
Plasch:  (vean aint digl esch d’urgenza, plata da tgarn vida) Quegl â nign sen!
Els antschevan plànsieu ad ir, igl â nut ple.
Tuts:
Betga sarar. (igl esch saseara)
Plasch:  Stgisad, ve nign màn liber.
Gion:
Mooo… ad igl mieus pled da feasta?
Plasch:  Els ân getg: "Sch’igl Demont e megna drai da vagnir, de el liger
avànt agl tor igl sieus pled".
Gion:
Quegl astga betg easser, quegl tigna la mi’gnearva betg or. Vez lu
betga declaro a quels tge c’e gartagieu se qua?
Plasch:  Na, nign â amparo a mei.
Simona: Signur Demont, lu liged avànt a nus igl Voss pled da feasta!
Rosa:
Gliez fuss ànc la ple beala!! Da que spitacel da rasgem vi jou udir
nign pled ple! (separ Simona) A tei gis igl miglier anzuma nut ple, que
pàn a quella tgarn vess gieu da tànscher par tuts.
Simona: Que tecet?! Scha jou eara veda murir da la fom.
Fredi:
Parsuainter tànscha quegl par nus tuts. Ussa batagiainsa igl tor
"Giovanni digl Munt" sainza pled da feasta. (scrola igl schampagner,
squetra anturn)
Tuts:
(curan davent a sgregnan) (Plasch a Rosa svaneschan speart or digl esch
d’urgenza) (tuts saschubregian)
Hanna:  Tge zic ca Vus eassas!

St-FRE 2-1_Egn cass d_urgenza_(st) y


- 20 -
Simona: Mo quegl creg jou ussa betg! Tschels dus svaneschan a laschan
nus qua tut sulets. (amprova dad earver igl esch d’urgenza)
Gion:
Nus savessan ànc egn’ea ampruvar sch’igl aszensur funcziunescha.
Hanna:  Na, siir betg! Ign sa mena, cura ca quel explodescha.
Fredi:
Bagn, jou amprov uss ànc egn‘ea. (va aint, igl aszensur va)
Gion:
(cloma suainter ad el) Sen tia raspunsabladad! Que carstgàn de lu
gea betga vagnir tier me a reclamar.
Simona: (dat is) Quegl e tut aschi treeeest.
Hanna:  Aha, a quegl gi exact quella duna c’â amplanieu igl sieus vainter, a
scho par nus oters gnànc egna mieula.
Simona: Jou se eba betga me viver da zucer sco Vus.
Gion:
Mias damas, par plascher betg’antschaved a sabaztgear. Gidad
miglier da studagear co nus rivagn or da qua igl ple speart pussevel.
Fredi:
(vean cugl aszensur) Quegl e betga da crer. Jou sund sto giou agl
tschaler a savolver, ad ussa sund jou puspe qua. A que bonz ca
quella schmaladida baraca s’oda, tir jou or digl tgieu egn tgavel
suainter l’oter, antocen c’el â egna bluta.
Simona: An nossa firma Clopath AG, noua ca jou sund schefsecretaria, fuss
ascheia egn scandal betga pussevel.
Hanna:  An mia fabrica da zucer "Zucer an quadrels – Zucer an pulvra -
Zucer" schass jou mena tier anzatge ascheia.
Simona: Igl mund exista betga me da zucer, nus duvragn egna schleiaziùn.
Fredi:
Jou ve egna schleiaziùn. (prenda tgartas da dar jass or digl satg)
Fagiainsa dantànt egn jass. (mascheda las tgartas)
Hanna:  Dar jass!? Quegl e digl giavel!
Gion:
Duna Conrad, l’antiera Svizra dat jass, quegl sa bagn betg easser
digl giavel.
Fredi:
Ussa me gi ca tei segias an egna secta, tei dultscha popa da zucer.

St-FRE 2-1_Egn cass d_urgenza_(st) y


- 21 -
Hanna:  Siir betg, mo cun meas ancunaschaints vont jou agl casino, quegl
safa miglier cun noss status.
Simona: Egn casino nus gida uss ear nut.
Fredi:
Ad egn casino ve jou ear betga gest agl satg !
Plasch:  (vean cun Rosa aint digl esch d’urgenza, tastga da miedi d‘urgenza) Jou
ve tartgieu ca radigi schon egn’ea quella tastga. Cun egn’ea vainsa
forza tutegna ànc egn cass d’urgenza.
Rosa:
(maglia egn mel) Igls daguts d’urgenza ve jou agl satg.
Gion:
Vus vessas miglier ear radetg mela par nus.
Rosa:
Jou ve me egn. Mo parveda me, savez ear morder giou egn’ea.
Gion:
Na graztga, jou ve nign gust sen las Vossas bazilas.
Fredi:
(prenda davent ad ella igl mel) Also cun quegl ve jou nign problem.
(morda giou egn toc)
Simona: (prenda davent ad el igl mel) Jou ear betg. (morda giou, va speart davent)
Fredi:
Vez ussa puspe vieu quella miracla cun calzers òlts? (cura suainter
ad ella)
Simona: (or digl esch d’urgenza ca sasearva a saseara) Que mel surveans betga
ple!
Fredi:
(sa betga ple earver igl esch) Zacergiavel! Que esch e striano!
Plasch:  Stos me ànc strer daple ved el, lu va el anzuma betga ple!
Simona: (igl ramplùna, ella breglia)
Rosa:
Ussa e que tgutg cupitgieu da stgeala giou cun seas tatgs òlts.
Plasch:  Nign problem, sco pedel ve jou ear egna scolaziùn da sanitad. (va or
digl esch d’urgenza)
Hanna:  (vut ear ir or, igl esch resta saro) An qua antschev jou a filar. (tira ved
igl esch)
Fredi:
Plànsieu vignt jou propi propi vilo! Ad alura sund jou ple nosch a
prievlus c’igl "Giovanni digl Munt”.

St-FRE 2-1_Egn cass d_urgenza_(st) y


- 22 -
Gion:
Cun quegl vez Vus ussa sparmalo fetg igl mieus tor sponsuro! Que
animal e zund mievel ad azuma betga prievlus.
Fredi:
Quegl mi interessescha egna pipa tubac.
Hanna:  Tearla egn’ea, tei cumpogn da zigaras bùnmartgeadas, âs tei
anzuma ear sponsuro anzatge near es me vagnieu par magliear?
Fredi:
Ussa tànsch‘igl! (vut atatgear ella)
Rosa:
(va trànteraint) Nad giou agl tschaler digls lutgeaders a satgapad là
agl rasgem!
Gion:
Fredi, ste ruassevel.
Fredi:
Ahaa… ussa sa igl Demont cun egn’ea co jou ve num.
Gion:
Que mumaint mi e‘gl vagnieu andamaint. Tei es bagn igl Fredi da
las plumpas.
Fredi:
Prezis, parquegl ca jou sponsuresch schon blears ons par mintga
feasta da lutga egna plumpa. Cun egna tschenta surcusida.
Hanna:  Ussa capesch jou! Da te vean igl savens bagliafo: "Igl Fredi da las
plumpas, que tabalori, stat puspe igl ple davànt sch’igl va par
magliear a bever!"
Fredi:
Tgi â getg quegl?!
Hanna:  Quegl od’ign ascheia a las feastas da lutga.
Fredi:
Quella schmaladida bargeada! Qua das a das a das … ad igl davos
es me igl tgutg da la cumpagneia.
Rosa:
Tei stos sponsurar egn tor, lu es anzatgi! Cun egna stgela par tgoras
sto gea parfegn jou rir.
Fredi:
Va tei cun tias lumpas a tarschegna la ti’buca, schioglioc garantesch
jou par nut!
Rosa:
Cun egn tor veans an la televisiùn. Cun egn buransegn surcusieu
spargnani ple bugent la tenta par nudar anzanouas igl tieus num.
Fredi:
Varda tei me ca jou poleschi betg a tgei la ti’buca noscha.

St-FRE 2-1_Egn cass d_urgenza_(st) y


- 23 -
Plasch:  (vean aint digl esch d’urgenza, Simona sapusa sen el) Ea ea, quegl dat igl
sch’ign e par veias cun da quels calzers nunpussevels. Qua stos
gea cupitgear da stgeala giou.
Simona: (â ca vean sàng, schema) Mo… els vezan eba or aschi mega-geil.
Rosa:
(pusa ella) Ea, parsuainter cupetgas cun els ear „mega-geil" da
stgeala giou.
Plasch: Sea egn’ea giou! Par cletg ve jou schon qua la mi’tastga d‘urgenza.
(Plasch a Rosa tractan Simona, ella plànscha)
Gion:
(prenda sieus telefonet) Ussa vard jou betga tier ple gî. Jou gitg ussa
agl president da l’Uniùn da lutga noua ca jou sund sto palando.
Fredi:
Jou segi lu ear ànc saro aint qua sen que schmaladieu 4. plàn!
Hanna:  A da me savez drizar or ca jou setgi ear betga vagnir parveda las
relaziùns an que bietg decadent!
Simona: Ged a quels, aauuaa… me parveda tut quegl, aauuaa…seg’jou
cupitgeada da stgeala giou.
Gion:
Mearda, me igl raspundider automatic.
Hanna:  Quegl e aschi malgest. Jou ca ve sponsuro tschuncànta tastgas cugl
noss logo "Zucer an quadrels – Zucer an pulvra - Zucer", sund ussa
betga tier la feasta.
Fredi:
Tearla egn’ea tei poppa dultscha sco zucer, mia plumpa cun
tschenta surcusida e lu schon ànc ampo anzatge oter ca tias
stupidas tastgas da melassa da ravas.
Simona: A per igl apero ca la firma Clopath AG â sponsuro. Quegl e reclama.
Ad jou ve anzuma nut da quegl.
Gion:
La parsùna prinzipla sund bagn jou sco sponsur digl tor.
Hanna:  Sacapescha signur Demont! Mo tge ca interessescha ussa igl ple
fetg me, e tgi ca e igl patrùn da quella baraca qua cun sia
infrastructura catastrofala?
Fredi:
Aschiprest ca jou riv or qua, vont jou tier la polizeia a denunztgesch
quella parsùna. Scha quegl gartagess durànt egna feasta da lutga,

St-FRE 2-1_Egn cass d_urgenza_(st) y


- 24 -
manass ign davent cun pastuiras da quella glieud sainza sen par
raspunsabladad.
Rosa:
Vus savez schon tgi c’e igl possessur da quella buda? Near savez
propi ànc betga quegl?
Fredi:
Na, partge? Or cugl marmugn, da tgi e que masiravel bietg?!
Rosa:
Digl Demont.
Tuts:
Digl Demont??!!
Hanna:  Signur Demont, Vus stuessas saturpagear!
Simona: Parveda Vus fa tut mal a mei. Vus stuess ign gest arestar a meter
an parschùn!
Fredi:
(tgapa el par la tgamischa) Tei Demont tei! Safar da grànd cun tieus
tor … dasperas es egn halunc sainza sen par raspunsabladad.
Gion:
Tgala uss! (sadosta) Damàn post jou sco amprem egn nov aszensur
ad egn nov esch.
Plasch:  Vus vez tuts udieu tge c’el â getg, vus eassas tuts pardetgas.
Fredi:
Demont, tei sas easser siir ca jou vard exact tge ca tei fas. A scha
sund betga cuntaint, met jou segl tgieu l’antiera baraca davent digl
tschaler da lutga antocen sei agl 4. plàn.
Gion:
Siir, quegl ampurmet jou. Igl dat egn nov aszensur ad egn esch
d’urgenza.
Plasch:  Rosa! Jou tign igl mieus pled. Quegl dat egna tschagna! (va speart or
an zuler)
Rosa:
(targlischa) Ea, an egn’ustreia da 5 stélas!
Hanna:  Sa egn sempel pedel lu salubir ascheia egna tschagna?
Rosa:
Nign‘ideia. Quegl e igl sieus problem, betg igl mieus.
Plasch:  (vean aint digl zuler, tgaret da survir, magiels da schampagner, plata cun
apero) Scheia Rosa, qua fuss la tschagna.
Rosa:
(trumpada) Quegl qua … quegl e gea igl madem sco quels ligiou segl
2. plàn ân gieu.

St-FRE 2-1_Egn cass d_urgenza_(st) y


- 25 -
Plasch: Natiralmeing. Quegl ve jou mess da la vart avànt la feasta, par cass
c’igl vess da dar egn „cass d’urgenza“.
Simona: Quegl e gea igl apero da la nosa fatschenda „Clopath AG“, noua ca
jou…!
Plasch: …..sacapescha. Ussa pranded a giuded! Viva a tuts! (Simona
pacatescha da tutas sorts tgossas digl apero an egn satg da plastic)
Tuts:
(gl’amprem trànter els, lu anviers igl publicum) Viva!!!
Tenda

St-FRE 2-1_Egn cass d_urgenza_(st) y


Ple bugent ledi a liber  St-GYS 1-1

Teater an dus acts da

Claudia Gysel

Cuntegn:
Igl Fluri, igl Giahanas ad igl Risch Coray en tres purs da muntogna ledis, ca vivan cuntaints sen
lur pintg bagn puril agls cualms. Egn gi survignan els egna breav d’egn advocat. An quel stat
scret, ca lur onda Annamareia vegi numno a risguardo els an sieus testamaint. Par survagnir igls
daners stuess dantànt seglmains egn dad els easser marido an tearma d’egn on. L’onda
Annamareia eara numnadameing siira c’egn um stotgi easser mardio par easser vantirevel.

Igl Risch vess gea dagî fiers egn îl sen la pura digl bagn puril sura, mo el e blear megna schano
par gir quegl ad ella – a cuntrari e’gl gest igl madem. A parquegl c’igl Fluri ad igl Giahanas ân par
casualitad a sainza saver anunztgieu l’egn l’oter tier „Bauer sucht Frau“ e lur tgea cun egn’ea
plagn dunas.

Rolas:
7 (3 umens / 4 dunas)

Tains da giujear:
Ca. 65 minutas

Bühnenbild
Eine sehr einfach eingerichtete Bauernstube. Wenn möglich ein angedeuteter Kachelofen mit
Bank rundherum. In der Mitte steht ein abgeschabtes Zweiersofa, links an der Wand ein TV-
Gerät. Rechts ein Ess-Tisch mit 3-4 Stühlen. Ein altertümlicher Ess-/Wohnschrank. Rechts der
Eingang, vorne verdeckter Abgang in Küche, hinten an Wand die Türe zur Toilette, links Türe
oder verdeckter Abgang in die anderen Räume a auch von da direkt in die Scheune. Rest nach
Gutdünken der Regie.

Parsùnas
Giahanas Coray

raspunsavel par igl partgea
Risch Coray

raspunsavel par igl iert, las gagliegnas a la lena
Fluri Coray
raspunsavel par las vatgas ad igl tor

Catregna Durisch                                          vaschegna digl bagn puril sura
Elisabeth Clopath                                          posttenenta
Christine Montserrat                                   vean direct da Turitg
Sandra Hoffmann                                           lavura par „Bauer sucht Frau“

Worte der Autorin
Viel Witz in diesem Stück entsteht aus der Tatsache, dass in der Original Schweizer Fassung die
behäbigen Bauern sich in reinem Hochdeutsch versuchen, was natürlich nicht klappen kann. Wird
das Stück in Deutschland/Österreich aufgeführt, geht die Autorin in der Übersetzung davon aus,
dass im jeweiligen Lokaldialekt gespielt wird a dann ebenfalls das „reine Hochdeutsch“ zur
Stolperfalle wird.
Proposta Barbara:
La duna digl martgieu (Christine) bagliafa egn rumàntsch amprieu, scha pussevel cun egn aczent
da Turitg. Igl Fluri fa suainter que lungatg par far befas.

St-GYS 1-1_Ple bugent ledi a liber_(st) y


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 3 -
Plausus Theaterverlag a0647

1. Szena
Giahanas, Catregna

Giahanas: (Giahanas saruschna anturn gioubass an schanuglias, â aint egn scussal, schubregia
cun egn grànd stapùn a savila par sasez) Tge trugliems! Danunder vean tut quella mearda? Betga
da taner or! Tugi sund jou veda tarschinar a veda far urden. Giavelaint, tgi â puspe tratg aint
quella grascha an qua? (Igl petga ved igl esch) Trer or igls stivals, jou ve gest schubargieu!

Catregna: (tigna aitn igl tgieu)
Jou ve me aint sandalas da Birkenstock. Jou lasch ellas or qua. Nigna tema, igls pes ve jou lavo oz
la damàn. (Aintra peblut, egna parsùna simpatica) O, jou veva tut amblido c’igl e oz gliendasgis,
a ca tei tarschegnas mintga gliendasgis igls palàntschieus.

Giahanas:
Exact! An qua vez’igl puspe egn’ea or c’igl fa direct tema. Mintgegn vean aint cun seas calzers
tschufs. Manageaz vus tuts atgnameing ca jou vegi da far nut oter?

Catregna:
Ussa vez gea fito da far fagn, qua vez bagn ampo ple poc da far, near betg?

Giahanas:
Tei âs egna beal’ideia … varda egn’ea quànta lavur ca ve da far! (mussa sen quarter canasters,
egn plagn caltschols, egn plagn tgamischas, egn plagn tgòltschas sut ad egn plagn raglia da
nuegl – tut sto ànc vagnir lavo). Igl e semplameing betga da crer quànta raglia ca meas frars
dovran.

Catregna:
Ea, tgi ca fa igl pur, vean halt tschuf, Giahanas. Tei sas dar a mei la laschiva, quegl fetsch jou
bugent par te.

Giahanas: (amparmalo)
Na graztga, quegl riv jou schon da far sulet. Schiglioc â’gl puspe num segl antier cualm ca jou
segi egna schlampra tgeasaregna a ca jou vegi betga sut controla igl mieus partgea.

Catregna:
Quegl gi siir nign, Giahanas. Jou sund gea lientsch anturn la sula vaschegna ca’s vez.

Giahanas:
Tei es dantànt ear la ple simpatica da tuts lientsch anturn!

Catregna:
Graztga! (varda anturn) E igl Risch betga qua?

Giahanas:
Na, quel â bi, quel sto betga star an tgea da quella beal’ora. El vean ad easer agl iert tier sias
rieblas near tier las gagliegnas. De jou egn’ea clamar el?

Catregna: (dabot)
Na na, stos betga, quegl e betga da basigns, jou leva gea me radir anavos igls voss caltschols. Qua,
jou ve cuntscho els. (dat ed el egn satg)


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 4 -
Plausus Theaterverlag a0647

Giahanas:
Graztga Catregna. Quegl e igl sul ca jou se betga far sez, jou for adegna an la mi’deta.

Catregna:
Quegl ve jou fatg bugent. Bien peia… (savolva plànsieu) Fe igl bagn a salida igl Risch da me...
(varda puspe anturn, plagn desideri) ea, lu … vont jou halt puspe …

Giahanas: (strocla ella sen egna sutga)
Sas tge, tei stas ussa qua sen quella sutga ad jou vont pigl Risch. Lura savez batarlar ampo. Jou
vont direct tras igl hisli, quegl va igl ple dabot. (scha pussevel stuess ign vaser egna latrina
(Plumpsklo) cura c’anzatgi earva gl’esch,ad ear mintg’ea udir egna vatga ca migia)

2. Szena
Catregna, Elisabeth

Ign oda a tibar a lura a pitgear ved igl esch. Elisabeth aintra da dretg. Ella para fetg hyperactiva.

Elisabeth:
Bùn gi, bùn gi! E qua nign carstgàn ruschanevel?

Catregna:
Jou sund gea qua.

Elisabeth:
Eba, gitg jou gea. Nign carstgàn ruschanevel. Tge fas tei atgnameing schon puspe giou qua tier
igls tres umens? (la Catregna earva la buca, mo l’Elisabeth raspunda adegna gest seza, ascheia
ca nign vean a pled tier ella. Igl szenario e adegna igl madem: tschel earva la buca a tira flo par
raspunder, l’Elisabeth dat trànteraint) Na! Gi nut! Jou se schon, tge! Tei es matem puspe a la
tgatscha a vol tgapar egn digl tres frars ledis. Sas schon dar tier.

Catregna:
Jou sund gea anzuma betg a la tgatscha, partge raquentas adegna da quellas badoias?

Elisabeth:
Mo, davent da ca tei âs ierto igl bagn da tieus bab barmier, es tei fetg savens giou qua a cuntschas
caltschols. – Na, gi nut! Igl e propi egna clera anzena, sch’egna duna cuntscha igls caltschols par
igls umens.

Catregna:
Quegl e gea me egn agid trànter vaschegns. Ign sa bagn betga spitgear da tres umens ledis c’els
cuntschian sez lur caltschols.

Elisabeth:
Els savessan gea egn’ea maridar – me par exaimpel. Sen tgenegn âs tei fiers egn îl? - Na, gi nut!
Quegl se jou gea sameter avànt. Siir igl Giahanas, near? Na, gi nut! La tgeasaregna da quels tres,
qua âs propi ancuretg or igl dretg. Qua stos tei suainter betga ple far blear agl partgea, quel â tut
sut controla, ha ha!


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 5 -
Plausus Theaterverlag a0647

Catregna:
Jou anquier bagn betg or egn um tanor sias qualitads da tgeasaregna!

Elisabeth:
Quegl stuessas tei dantànt far. Daple c’egn um sa far agl partgea, ple poc stos tei luvrar seza. Peia,
qua fuss la posta. (meta sen mesa breavs, giasetas da purs ad igl Playboy, tegna lura ad òlt egna
breav) Varda egn’ea qua, tgea breav speziala. Quella veza or fetg ufiziala. (tegna ella ancùnter la
glisch) D’egna canzleia d’advocats da Turitg. Rettenmund und Partner … Saparlot, tge savess
quegl tgissà easser?

Catregna:
Elisabeth, tge vean andamaint a tgei? Segias tutegna betg aschi marvegliusa!

Elisabeth: (volva vei a nà la breav)
Partge betga? Ign sto easser infurmo. Forza ân quels tres gea tutegna finalmeing do sei
egn’anunztga par maridar.

Catregna:
Sur egn advocat?!

Elisabeth:
Oziglgi ston ign adegna ir davent da l’antscheata sen la veia siira. Quegl e cunzund enorm
impurtànt tier egna spartgida. Ach, jou tratg ca quels stuessan propi finalmeing maridar.

Catregna:
Partge?

Elisabeth:
Quegl e bagn cler, quels en ussa propi betga ple igls ple frestgs! Mo anzatge stos saver - igl Fluri
sas amblidar, quel s’oda a mei.

Catregna:
Vus eassas anzemen?!

Elisabeth:
Aäää… ànc betga digltut. El e ànc betga infurmo, mo igl prinzipal e, ca jou se schon egl! Nus
dunas stuagn plànsieu s’emanzipar, tratgas betg ear? - Na, gi nut! Jou se schon tge ca ve da far. Igl
Risch vut gea sowieso nigna, quel e gea betga gest igl ple cler, ha ha!!

Catregna: (fetg resoluta)
Igl Risch e fetg egn tgear carstgàn.

Elisabeth:
Ea, schon - mo me cun easser tgear riv’ign gea tier nut. Peia, jou sto ir anavànt. Gi lura a mei, tge
c’e sto an la breav, never! Tschüss. (va or)

Catregna: (varda suainter ad ella tut confusa)
Na – jou gitg nut!


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 6 -
Plausus Theaterverlag a0647

3. Szena
Risch, Catregna

Risch da saniester, ign sainta veda seas pleds a veda sieus cumportamaint, c’el e betga fetg
inteligent, mo egn fetg bùn carstgàn. Ella vean ànc ple schanada a tamalitga an sia
preschientscha.

Risch:
Bùn gi Catregna, igl Giahanas â getg ca tei segias qua.

Catregna:
Ea, quegl sund jou. Bùn gi Risch.

Risch:
Bùn gi Catregna.

Catregna:
Va’gl bagn a tgei?

Risch:
Ea, ea, a mei va’gl bagn. Ad a tgei? Va’gl ear bagn a tgei?

Catregna:
Ea, ear, a mei va’gl ear bagn.

Risch:
Quegl e bi.

Catregna:
Ea, quegl tratg jou ear.

Egn mumaint gi nign anzatge.

Risch:
Aäääh… levas tei anzatge da me?

Catregna: (tamantada)
Joooooou? Da te?! Na, na, co veans tei sen quel’ideia? Jou vi bagn nut da te.

Risch:
Betga? Jou ve halt tartgieu … aha… ea, don … bien peia …

Catregna:
Near levas forza tei anzatge da me?

Risch:
Joooooou? Na, na, co veans tei sen quell’ideia? Jou leva bagn nut da te!

Catregna:
Betga? Aha… nut… ea, don. Bien peia … an que cass vont jou halt puspe.

Risch:
Ea, lura, an que cass … vas tei halt puspe.


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 7 -
Plausus Theaterverlag a0647

Catregna:
Bien... tschüss Risch. (vut dar igl màn ad el, e dantànt megna schanada a tira puspe anavos el)

El leva ear dar igl màn, tira lura dantànt ear anavos el. Els statan egn davànt l’oter, fetg schanos

Risch:
Peia, tschüss Catregna. (Catregna va nuvidas or dad esch, Risch varda suainter ad ella, savolva,
petga a sasez cugl màn ancùnter igl frùnt) Tge idiot ca jou sund! (va or)

4. Szena
Giahanas, Christine

Giahanas: (Giahanas da lior)
Hallo? E nign ple qua? Tscheart, noua en quels tgissà ieus? (veza la posta) Aha, la posta e qua.
(veza la breav da la televisiùn) Oha, quels da Bauer sucht Frau ân schon raspundieu! (tgita
anturn) Bien ca jou ve vieu quella sco amprem. (meta la breav agl satg; igl petga ved igl esch)

Christine:
Hallooooo, e anzatgi qua? Nign a tgea? Hallöchen?

Giahanas:
Gl’esch e aviert!

Christine: (aintra, ella e tratga aint, sadaporta a bagliafa sco egna tipica duna digl martgieu a da
cariera. Ella bagliafa egn rumàntsch fetg cultivo, mo cun aczent da Turitg) Ah Segner,
finalmeing, qua e gea tutegna anzatgi. Bùn gi, mieus signur! (Giahanas varda cun grànds îls
separ ella, da senzum tocen gioudapes, fetg plànsieu) Ah, tge bi, egn um!

Giahanas:
Trer or igls calzers!

Christine:
Co manageaz?!

Giahanas:
Jou ve gest schubargieu!

Christine: (da surangiou)
Ah, pardunad, mieus signur, mo quegl vean betg an dumonda. A: en igls meas calzers schubers a
B: ruinass quegl digltutafatg la mi’cumparsa eleganta.

Giahanas:
Ha?!

Christine:
Ah, quegl antalgez Vus betg, mieus bùn! Vus mi savez siir gidar.

Giahanas: (sceptic)
Tier tge?


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 8 -
Plausus Theaterverlag a0647

Christine:
Jou tem ca mieus auto vegi egn defect, el vut betga sco jou vi. Savessas Vus par plascher egn’ea
dar egn tgit?

Giahanas: Egn defect?

Christine:
Ea.

Giahanas:
Ad jou de ussa ir a vurdar tge c’el â?

Christine:
Jou Vus fuss zund angraztgevla.

Giahanas:
Aha… eaaaa… scha Vus manageaz … ahaaaa… lura…. vont jou halt egn’ea a vurdar … (va or a
dretg cun grànds zaps, igls màns veda las stafas.) Christine tgita anturn a tira igl nas.

5. Szena
Fluri, Christine

Christine:
Segner, co vivan quels ear aqua? Quegl e gea primitiv a ple ca primitiv. Ca quegl e anzuma ànc
lubieu oz, betga da crer … a que Alp-Oehi, quel e gea sgarschevel. Sprànza en betga tuts tres
ascheia.

Fluri: (da dretg vean Fluri, ear egn ver pur da munotgna. El para d’easser egn cumadevel, mo
ear egn scort. Bagliafa digl esch or, sco igl para cugl Giahanas)
Varda doch sez! Jou se nut dad autos! (veza Christine, gi fetg curt) Bùn gi.

Christine: (varda fetg iritada sen el, gi separ saseza)
Quegl ve jou tamieu. (lura savolva ella cun egn grànd surir ancùnter igl Fluri) Halloooo, mieus
num e Christine Montserrat, jou vignt direct da Turitg.

Fluri: (ironic)
Quegl od’ign gea anzuma betg.

Christine:
Ah savez, jou ve egna tgea da vacànzas agl Grischùn a parquegl amprend jou rumàntsch a se
parquegl ear schon practcameing sainza aczent igl dialect da qua.

Fluri: (ironic)
Quegl od’ign total bagn.


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 9 -
Plausus Theaterverlag a0647

Christine:
Never? Also, fa plascher d’amprender d’ancanuscher Vus. Mieus num e Christine… (tigna vei ad
el igl màn, el ignorescha quel)

Fluri:
Quegl vez schon egn’ea getg.

Christine:
Ach, ve jou…? Segner, que auto â ussa tutegna fatg vagnir me tut confusa.

Fluri:
Â’l?

Christine:
Ea, egn BMW, igl ple nov model, egn super-auto, igl prezi natiralmeing ear, mo igl auto e ussa
gest absolut in.

Fluri:
Ea, me igl motor e ussa out, quel para da valer egna pipa tubac. (sea giou cun tgombas largias
segl canape a stopa sia pipa)

Christine:
Oh, tge surpresa. Vus savez parfegn angles? (ella amprova adegna puspe da sear giou discret
sper el, mo el mida mintg’ea plaz, ascheia c’ella riva betga da sear giou. Frustrada resta ella sen
pes.)

Fluri:
Na.

Christine:
Eassas Vus adegna aschi comunicativ?

Fluri:
Ea.

Christine:
Eassas Vus qua igl patrùn?

Fluri:
Egn da tres.

Christine: (sagritainta plànsieu da sieus sacuntaner defensiv)
Aha, scheia scheia, bien bien. Mobagn, jou cres ca l’oter um vean schon puspe da drizar quegl cun
mieus auto. Umens capeschan gea an general daple dad autos ca da dunas.

Fluri:
Nus betg, nus savagn gnànc ir cun auto.

Christine:
Aha… mo parsuainter capez Vus daple da dunas ca da motors?

Fluri:
Da tutas duas tgossas tutegna blear.


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 10 -
Plausus Theaterverlag a0647

Christine: (sto saprender anzemen fetg par betga pitgear el)
Bien peia, sco Vus manageaz. Sco igl veza or, vez Vus betga l’intensiùn da bagliafar cun me.
Savess jou forza lavar anzanouas igls màns?

Fluri: (bagliafa extra „nobel“ a fa ampo suainter ella) Lior, là fuss egn sarlut cun aua.

Christine:
Lior? Lior davànt gl’esch?! Ordafora?!

Fluri:
Exact. An l’aria frestga! Aua da la funtàna, frestga da las muntognas!

Christine:
Lez Vus gir cun quegl ca Vus vez NIGN’aua curainta an tgea?!

Fluri: (aczentuescha)
Lior! Ordafora!

Christine:
Sgarscheva! (ri an moda artifiziala) Jou maneg, tge romantic! A la tualeta? Quella satgata sprànza
betg ear ordafora?

Fluri:
Na na, igl hisli e gest qua davos. Stuez aber schar saro gl’esch dretg, schiglioc stez lura gest direct
sen la residenza da stad da las mias damas da latg!

Christine:
Damas da…tge?! Vus lez gir … sen la pastira da las vatgas?! Direct sper la tualeta?!

Fluri:
Ea, gest prezis, a dasperas stat ànc egn sarlut cun aua.

Christine:
Partge quegl?!

Fluri:
Par svidar sur la fatschenda giou! Igl miglier duvraz gest igl antier sarlut, schiglioc va quegl ca
Vus vez gest produtgieu, betga giou, mia dama.

Christine:
Egna latrina?! (Fluri dat digl tgieu) Quegl e gea sgarschevel! (ri puspe sieus rir artifizial) Jou
maneg …quegl e gea sco digl tains digl Gotthelf – tge romantic. (ella riva betga ple da controlar
sia fatscha)

Fluri:
Ad ussa?! Levas ussa betga gest ir dabot?


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 11 -
Plausus Theaterverlag a0647

Christine:
Sen tualeta?! Ah na, jou saint ca sto tutegna betg ir aschi urgiaint.

Fluri:
Sco Vus manageaz. Levas Vus forza prender plaz ampo, mia dama?

Christine:
Ea, bugent.

Fluri: (curt)
Là e egna sutga.

Christine: (e amparmalada, sea giou)
Vez Vus nigna duna?

Fluri:
Na, jou sund mieus agen patrùn.

Christine:
Aha… bien peia, mo forza savessan gea tutegna ànc far ampo conversaziùn inteligenta antocen
c’igl auto e reparo.

Fluri: (stat sei, fa puspe suainter sieus aczent)
Jou ve ussa anzuma nign tains par far conversaziùn inteligenta. Jou stoi r a vurdar da mieus tor,
quel â la sfuir…ach, jou maneg la diarea totala. Vus savez gea discutar cun Vus seza a far
ascheia egna conversaziùn inteligenta. (or a dretg)

Christine:
Tge grop tabalori! Qua sto jou ànc ponderar bagn scha quel vala tres miliùns. (Varda anturn
plagn sgarschur) Teribel, quella tgea. Mender c’agl tains medieval! Mobagn, fa nut, nus
vivessan gea betga se qua, scha jou ve egn’ea igls daners. (ella tgita anturn, fa bunameing nuvs
an sias tgombas, marmugna anturn) Jou tign betga ple or egl. Jou sto tutegna ir sen quella
sgarschevla tualeta. Segner! (davos or, ign oda migear egna vatga, ella sgregna, seara igl esch)

6. Szena:
Giahanas, Risch

Giahanas: (Giahanas da dretg,cun pantoflas da fieter megna gràndas)
Tge auto da mearda! Partge vess jou atgnameing da tgitar agl tgutg motor digl auto da quella
popa digl martgieu?! Jou sund nign mehanicer, jou sund tgeasaregna!

Risch: (Risch plagn plascher da saniester)
Giahanas, tei stos egn’ea vagnir a tgitar.

Giahanas:
Ussa tira gl’amprem or teas calzers! Jou ve per gest schubargieu.

Risch: (sea giou segl canape a tira or igls calzers, seas caltschols en plagn rusnas tier la deta-
pe) Jou salegr aschi fetg, Giahanas! Jou ve schon puspe survagnieu dudesch pluschagns da
l’anda!


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 12 -
Plausus Theaterverlag a0647

Giahanas:
Schon puspe? Ussa tearla egn’ea, Risch, plànsieu tànsch’igl. 20 andas a me 3 mascels!

Risch:
Partge? Quegl plaschess ear egn’ea a mei.

Giahanas:
Ussa tgala! Tei sas gea gnànc sco quegl va.

Risch: (amparmalo)
He he, cler ca jou se sco quegl va! (ampo dasparo) Also, jou ve schon zirca egn’ideia sco…

Giahanas:
Tei sas gea egn’ea amparar a la Catregna. (ri garmadi) – Ella â gest radetg igls caltschols
cuntschos.

Risch:
Scheia, graztga! (anquiera agl satg) Finalmeing puspe caltschols antiers! (tira or igls seas)

Giahanas: (Giahanas tgita tut confus sen el)
Tei vol ussa bagn betga midar teas caltschols amiez l’eanda?! Jou ve per vendargis puspe mieus gi
da lavar caltschols.

Risch:
Ah, segias betg aschi stur. Âs seglmains tgoltschas sut schubras par me?

Giahanas: (tira egna or digl canaster)
Per trer aint damàn, schiglioc vignt jou or digl ritmus. (durànt igl dascurs ca savunda, stat el sen
egna sutga a palenda sei egna tgòltscha sut suainter l’otra – ellas en betga fetg atractivas – sen
egna corda a traviers la stiva. El va sen la sutga – palenda sei – vean giou da la sutga par egna
tgòltscha sut – sen la sutga….)

Risch: (Risch tira tutegna aint igls caltschols frestgs)
Tge dat igl marenda? Jou ve fom.

Giahanas:
Pulenta cun spec, spinat a fava alva.

Risch:
Hm... bien!!


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 13 -
Plausus Theaterverlag a0647

7. Szena
Giahanas, Fluri, Risch, Elisabeth, Christine

Fluri: (da dretg)
Giahanas, zupa igl cafe, la Lisa vean! Quella survagnainsa schiglioc mena ple ord tgea.

Giahanas:
Ussa tiras tei gl’amprem egn’ea or teas stivals! Jou ve gest tarschino frestg.

Risch:
Partge vean quella ussa schon puspe? Quella â gea avànt schon radetg la posta!

Giahanas:
Parquegl c’ella â fiers egn îl segl Fluri, âs ànc betga santieu quegl? (varda gioubass)
Na, tge mearda ca’s vez schon puspe runo aint! (va par pala a scua a schubregia sei penibel
bagn)

Elisabeth: (petga duas geadas ad aintra)
Halli hallo, qua vean la Lisi!

Männer:
Sas gest puspe ir!

Elisabeth:
Hopla, tge e quegl? Vez schleata lùna? – Na na, stuez gir anzuma nut! Vus vez schleata lùna. An
que cass vez matem siir schon aviert la breav. Schleatas novitads?

Giahanas:
Tge breav? Tge va la nossa posta atgnameing tier a tgei?

Elisabeth:
Mo he, stgisa, jou sund bagn la parsùna raspunsabla ca radir a vus la posta!

Fluri:
Vainsa forza gudagnieu agl lotto?

Tuts quater tiran or digl màn l’egn l’oter la breav a mintgegn varda sen ella da tut las varts.

Risch:
Mo nus giujagn gea anzuma mena lotto!

Elisabeth:
Tànt sco jou ve vieu, e ella d’egn advocat Rettenmund da Turitg.

Giahanas: (tira ad ella la breav or digl màn)
Tge vean andamaint a tgei da liger las nossas breavs!?!

Elisabeth:
Ign sto doch easser oriento. Tge vez vus tres me puspe fatg ca’s survagnez egna breav d’egn
advocat? Na ged…
(vut bagliafar anavànt, vean interruta)

Männer:
Nus giagn anzuma nut!!!


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 14 -
Plausus Theaterverlag a0647

Elisabeth:
Ussa segias tutegna betg aschi stinos. Tge stat an quella breav?

Fluri: (ligia, Elisabeth amprova trasor da vurdar sur sia giveala, el savolva mintg’ea) Fetg stimos
signurs! Sen fundamaint da mieus duer sco advocat comunitgesch jou quatras a Vus, ca la Vossa
onda Annamareia â numno Vus an moda generusa agl sieus testamaint …

Risch:
Tgi e quegl?

Giahanas:
Quegl eara l’onda da nossa mama barmiera, tei ignorànt.

Fluri:
…an sieus testamaint! Igls detagls explizits …

Risch:
Tge â explizit num?

Giahanas:
Quegl â num express, peia gest bidalùnga, ad ussa tgala egn’ea da bagliafar trànteraint.

Fluri:
…igls detagls expressists savez Vus liger agl testamaint aschunto.

Elisabeth: (Elisabeth â schon aviert igl testamaint)
Meas tgears sutneavs, cur ca vus ligez que testamaint, sund jou schon an tschiel …

Fluri:
Tge optimista!

Elisabeth:
…mia neaza Sofia mi â adegna raquinto digls seas tres tgears buabs …

Risch:
Tge buabs? (stat sei a sameta sper igls oters)

Giahanas:
Tgi schon, matem nus tres, tei tgapatalpas!

Elisabeth: (ligia)
…Jou se gea ca vus vivez sco eremits segl voss bagn puril a ca quel e egn ver chaos …

Fluri: (tira ad ella igl testamaint or digl màn)
Ussa de nà quegl, quegl e igl noss testamaint! (ligia) …ca quel e egn ver chaos … - tge noscha
zepla – Mo vus savez gea nut parsuainter, parquegl ca vus eassas gea betg igls ple pardearts.

Giahanas:
Scha quella mi vean davànt igls îls, also – also quella prend jou a màns!


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 15 -
Plausus Theaterverlag a0647

Fluri:
Ussa te egn’ea quieu! Peia… anavànt… betg igls ple pardeart. Mo vus eassas adegna aschi
luvrus, cuntaints a spargnus, a parquegl lasch joua  vus da mia grànda facultad tres miliùns
euros. (ligia anvànt dabass, sia fatscha vean ple a ple trumpada)

Giahanas:
Uuuuu… tgea tgeara, bùna!

Elisabeth:
Madonna, tres miliùns … quegl e gea … egna par mintgegn … Tei sontg Fluri … (targlischa ànc
daple separ igl Fluri)

Fluri: (meta la breav sen mesa)
Jou ve savieu ca quella tgossa â egn croc. (sea giou tut deprimieu segl canape)

Elisabeth: (prenda la breav, ligia)
Dantànt survagnez vus me igls daners, scha seglmains egn da vus tres e marido egn on suainter
la mi’mort.

Risch:
Na! Tge anganada a frechadad!

Elisabeth:
Mo quegl e bagn bien. Ascheia egn beal testamaint! Jou ve gea adegna getg, c’igl e anzuma betga
bien, scha vus buabs vivez aschi sulets se qua. Qua dovr’igl semplameing egna duna!

Fluri: (suspectus)
Tge duna?

Elisabeth:
Jou par exaimpel! (sea giou sper igl Fluri, el ruschna plenanvei, ella adegna suainter)

Fluri:
Na na, jou tign siir betga nà igl tgieu! Va Lisa, ig lmiglier lientsch davent.

Giahanas:
Exact, tei ples numnadameing anzuma betg a nus. Tei radigessas me egn tra gl’oter la
mi’tgadafiac.

Elisabeth:
La ti’tgadafiac sas bugent salvar, quegl e nign problem par me. Jou fuss gea ear pletost qua par la
tgombra da durmir… (safultscha ànc ple datier digl Fluri)

Fluri: (cupetga prest giou digl ur digl canape. Energicameing stoscha el davent ella.)
Quegl sas amblidar gest ussa! Nus vagn gea ear sainza te schon nign plaz segl canape.

Elisabeth: (flatescha cun vusch dultscha)
Jou less gea ear betga scher cun te segl canape …


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 16 -
Plausus Theaterverlag a0647

Giahanas:
Igl canape e qua par nus, sen quel sasagn a schaschagn nus, a nus vagn schon adegna daspeta,
parquegl c’el e megna pintg. Qua duvrainsa an nign cass ànc egna duna vetier. Ad an nign cass
lagn  nus ussa me vagnir maridos parquegl ca nus eassan dalùnga miliunaris!

Risch:
Na, na, siir betga parveda quegl!

Elisabeth:
Mo tge bagliafaz vus ear qua?! Vus vez schon adegna plaschieu a mei. Tut tres!

Tres tgieus savolvan a vardan tut surstos sen ella.

Giahanas/Risch:
Nuuus?!

Elisabeth: (varda arogant sen els dus ad ambratscha igl Fluri)
Tei âs schon adegna plaschieu igl miglier a mei.

Fluri:
A tei igl ple poc a mei. Jou sund ple bugent ledi a liber. (stat sei, tira ear sei grop ella a stoscha
ella energicameing vei tigl esch)

Elisabeth:
He, betg aschi grop! Aua! (e schon prest lior, cloma davent da là) Mo de jou betg ànc far ampo
urden near cuschinar anzatge bien?!

Fluri:
Na! Tschüss!

Speart sea igl Risch giou segl canape.

8. Szena
Risch, Giahanas, Fluri, Christine

Giahanas:
Far urden?! Tei, tge leva quella gir cun quegl? Ca jou vegi betga sut controla igl mieus partgea?!
(antscheva demonstrativ a meter anzemen bagn bagnet las tgamischas sen mesa, sainza far or
cugl fier ellas)

Fluri:
Scheia, umens, ussa stuainsa taner cunzegl da gueara. Que testamaint e propi egna hazra tgossa,
mo igl dat egna realitad ca stat sur tut: egn da nus sto maridar scha nus lagn quels tres miliùns. Tgi
s’unfrescha?

Risch: (tut consternieu)
Fluri, saparlot, tge e’gl cun te? Tànt âs tei gea ànc mena bagliafo an egn’ea!

Giahanas:
Par tres miliùns ân schon schon tut oters aviert la buca, fraret. Peia, Fluri, tei es gea igl ple vigl da
nus, jou maneg ca tei savessas schon maridar.


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 17 -
Plausus Theaterverlag a0647

Risch:
Exact. Ea, tei sco ple vigl stos lura gea ear igl ple poc gî.

Fluri: (an tùn fetg generus)
Ea, jou fagess sacapescha schon quegl – mo deplorablameing â’gl qua lientsch anturn nigna duna!
Tge discletg!

Giahanas:
Tei sas gea prender la Lisa! Quella e madira sco puma d’october.

Fluri:
Quella?! An nign cass! Quella antscheva gea schon prest a schmartschir ad e amiez igls ons da
midada.

Risch:
Tge ons e quegl?

Giahanas:
Igl niveau digl östrogen va angiou, las caliras vignan sei ad igls gis – also surtut igls migliers – en
passos.

Risch:
Quegl ve jou ussa betga capieu andretg …

Giahanas:
Amporta nut. Mo saparlot, se qua â’gl propi nignas andretgas femnas.

Igl bratsch digl Risch sasòlza plànsieu, el patratga veda la Catregna, nign varda sen el.

Fluri:
Exact. Quegl vean fetg greav, frars. Ussa lainsa studagear, danunder ca’s prandagn igl miglier
egna duna?

Christine: (vean cun la bratscha standida davànt or aint da la tualeta)
Aua, par plascher aua… Noua dat igl qua aua?! Quegl e gea disgustus cun quella tualeta!

Giahanas:
Aha, qua e gea schon egna. Quella vev jou totalmeing amblido! (varda segls frars) Co fuss igl cun
quella?

Fluri/Risch: (spavantos)
Na na! Ple bugent ledi a mort!

Tenda


Plausus Theaterverlag Heike Stuch – Kasernenstr. 56 – 53111 Turitg
Internet: www.plausus.de  Email: info@plausus.de  Tel. 0228/3694814   Fax. 0228/3694815
  Die Vervielfältigung dieses Textes ist nicht gestattet. Bitte beachten Sie die Aufführungsbedingungen.
Claudia Gysel – „Lieber ledig und frei“
- 18 -
Plausus Theaterverlag a0647

2. Act

1. Szena
Catregna, Risch, Christine

Catregna a Risch sean schanos egn sper l’oter segl canape.

Catregna:
Oz e also schon egn beal gi, never Risch?

Risch:
Ea, propi, egn gi spezial beal, ea.

Catregna:
Egn gi blear ple beal ca ier, never?

Risch:
Mo forza betg aschi beal sco damàn.

Catregna:
Na na, quegl san ign natiralmeing mai, mo oz e’l beal, igl gi.

Risch:
Ea – a surtut e’l aschi beal, parquegl ca tei es qua.

Els tgitan schanos egn separ l’oter.

Catregna:
Sprànza e la peta bùna. Jou ve fatg ella cun extra bleara amur.

Risch:
Igl Giahanas gi, cun avunda pulvra da lavàn vignian las petas ear fetg bùnas.

Catregna: (para ampo desparada)
Ea. Cun pulvra da lavàn sacapescha ear … (prenda anzemen tut la curascha) Tge e atgnameing
cun quella duna eastra, partge e quella ànc adegna qua?

Risch:
Igl sieus auto e rut. Nus vagn stuieu clamar egn mecanist. Mo quel vean per oz, parquegl â ella
durmieu qua or an clavo, agl strom.

Catregna:
Ca quella â fatg quegl. Igl Giahanas â getg c’ella segi aschei’egna loscha digl martgieu.

Risch:
Quegl e ver. Ella â aint calzers dad Arma… Armaretti. Ussa e ella an nuegl a gida agl Fluri. Jou
creg c’el ple ad ella … (vean ànc ple schano)

Catregna:
Quegl capesch jou. Vus frars vasez gea ear tuts or aschi extrem bagn.

Els vardan inamuros egn separ l’oter, lur tgieus vignan ple a ple datier, ear lur bucas, fetg
plànsieu, qua aintra Christine, els van dabot dapart ad en fetg schanos.